title: Sklep Sveta 2013/352/SZVP z dne 2. julija 2013 o spremembi Sklepa 2012/440/SZVP o imenovanju posebnega predstavnika Evropske unije za človekove pravice

text:
               4.7.2013

               SL

               Uradni list Evropske unije

               L 185/8

         SKLEP SVETA 2013/352/SZVP
   z dne 2. julija 2013
   o spremembi Sklepa 2012/440/SZVP o imenovanju posebnega predstavnika Evropske unije za človekove pravice
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 28, člena 31(2) in člena 33 Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 25. julija 2012 sprejel Sklep 2012/440/SZVP (1) o imenovanju Stavrosa LAMBRINIDISA za posebnega predstavnika Evropske unije (PPEU) za človekove pravice. Mandat PPEU se izteče 30. junija 2014.

               (2)

               Sklep 2012/440/SZVP je za PPEU določil referenčni finančni znesek za obdobje od 25. julija 2012 do 30. junija 2013. Za obdobje od 1. julija 2013 do 30. junija 2014 bi bilo treba določiti nov referenčni finančni znesek.

               (3)

               Sklep 2012/440/SZVP bi bilo zato treba ustrezno spremeniti –

         SPREJEL NASLEDNJI SKLEP:
   Člen 1
   V členu 5(1) Sklepa 2012/440/SZVP se doda naslednji pododstavek:

      "Referenčni finančni znesek za kritje odhodkov, povezanih z mandatom PPEU, za obdobje od 1. julija 2013 do 30. junija 2014 znaša 837 000 EUR."

   Člen 2
   Začetek veljavnosti
   Ta sklep začne veljati na dan sprejetja.
   Uporablja se od 1. julija 2013.

      V Bruslju, 2. julija 2013

            Za Svet

            Predsednik

         L. LINKEVIČIUS

      (1)  UL L 200, 27.7.2012, str. 21.


title: Sklep Sveta z dne 27. novembra 1997 o sklenitvi Sporazuma o sodelovanju med Evropsko skupnostjo in Nekdanjo jugoslovansko republiko Makedonijo

text:
Avis juridique important

|

31997D0831

Official Journal L 348 , 18/12/1997 P. 0001 - 0001

Sklep Svetaz dne 27. novembra 1997o sklenitvi Sporazuma o sodelovanju med Evropsko skupnostjo in Nekdanjo jugoslovansko republiko Makedonijo(97/831/ES)SVET EVROPSKE UNIJE JEob upoštevanju Pogodbe o ustanovitvi Evropske skupnosti in zlasti členov 113 in 235 v zvezi z drugim stavkom člena 228(2) in drugim pododstavkom člena 228(3) Pogodbe,ob upoštevanju predloga Komisije [1],ob upoštevanju privolitve Evropskega parlamenta [2],ker je treba Sporazum o sodelovanju med Evropsko skupnostjo in Nekdanjo jugoslovansko republiko Makedonijo, podpisan z Izmenjavo pisem dne 29. aprila 1997, odobriti;ker Pogodba za delovanje Skupnosti na nekaterih področjih, ki so zajeta v tem sporazumu, ne predvideva drugih pooblastil razen tistih iz člena 235 Pogodbe,SKLENIL:Člen 1Sporazum o sodelovanju med Evropsko skupnostjo in Nekdanjo jugoslovansko republiko Makedonijo in izjave, ki sta jih k temu sprejeli pogodbenici, se odobrijo v imenu Skupnosti.Besedila sporazuma, seznam izjav in izjave so priložene k temu sklepu.Člen 2Predsednik Sveta da v imenu Skupnosti uradno obvestilo, predvideno v drugem odstavku člena 49 Sporazuma.Člen 3V Svetu za sodelovanje, ustanovljenem na podlagi člena 33 Sporazuma, Skupnost zastopa Predsedstvo Sveta, če tako odloči Svet, sicer pa Komisija, ki ji pomagajo predstavniki članic Sveta. Svet odloča z navadno večino svojih članov.Stališče, ki ga Skupnost zavzame v okviru Sveta za sodelovanje, določi Svet, ki odloča s kvalificirano večino na predlog Komisije. Svet odloča soglasno, če stališče zadeva področje, na katerem je za sprejetje notranjih pravil Skupnosti potrebno soglasje, in z navadno večino, če je sklep, ki ga predlaga Svet za sodelovanje, v zvezi z njegovim poslovnikom.Sklepi, ki jih sprejme Svet za sodelovanje, se objavijo v Uradnem listu Evropskih skupnosti.Člen 4Ta sklep se objavi v Uradnem listu Evropskih skupnosti.Veljati začne z dnem objave.V Bruslju, 27. novembra 1997Za SvetPredsednikM. Fischbach[1] UL C 79, 12.3.1997, str. 1.[2] UL C 325, 27.10.1997.


title: Sklep Sveta 2013/350/SZVP z dne 2. julija 2013 o spremembi in podaljšanju mandata posebnega predstavnika Evropske unije za mirovni proces na Bližnjem vzhodu

text:
               4.7.2013

               SL

               Uradni list Evropske unije

               L 185/3

         SKLEP SVETA 2013/350/SZVP
   z dne 2. julija 2013
   o spremembi in podaljšanju mandata posebnega predstavnika Evropske unije za mirovni proces na Bližnjem vzhodu
   SVET EVROPSKE UNIJE JE –
   ob upoštevanju Pogodbe o Evropski uniji in zlasti členov 28, 31(2) in 33 Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 23. januarja 2012 sprejel Sklep 2012/33/SZVP (1) o imenovanju Andreasa REINICKEJA za posebnega predstavnika Evropske unije (PPEU) za mirovni proces na Bližnjem vzhodu. Mandat se izteče 30. junija 2013.

               (2)

               Mandat PPEU bi bilo treba podaljšati za nadaljnjih 12 mesecev. Mandat bi bilo treba pregledati jeseni 2013. Ta pregled bi moral biti končan do 31. decembra 2013.

               (3)

               PPEU bo svoj mandat opravljal v razmerah, ki se lahko poslabšajo in bi lahko ovirale doseganje ciljev zunanjega delovanja Unije iz člena 21 Pogodbe –

         SPREJEL NASLEDNJI SKLEP:
   Člen 1
   Posebni predstavnik Evropske unije
   Mandat Andreasa REINICKEJA kot posebnega predstavnika Evropske unije (PPEU) za mirovni proces na Bližnjem vzhodu (v nadaljnjem besedilu: mirovni proces) se podaljša do 30. junija 2014. Mandat PPEU lahko predčasno preneha, če tako odloči Svet na predlog visokega predstavnika Unije za zunanje zadeve in varnostno politiko (VP).
   Člen 2
   Cilji politike
   1.   Mandat PPEU temelji na ciljih politike Unije v zvezi z mirovnim procesom.
   2.   Ti cilji med drugim vključujejo:

               (a)

               dosego splošnega miru na podlagi ustreznih resolucij Varnostnega sveta Združenih narodov (ZN), madridskih načel, časovnega načrta, sporazumov, ki so jih stranke že sprejele, in arabske mirovne pobude;

               (b)

               rešitev soobstoja dveh držav, Izraela in demokratične, mejne, trdne, miroljubne in suverene Palestinske države, ki v miru živita druga ob drugi znotraj varnih in priznanih meja ter vzdržujeta normalne odnose s svojimi sosedi v skladu z resolucijami Varnostnega sveta ZN 242 (1967), 338 (1973), 1397 (2002) in 1402 (2002) ter madridskimi načeli;

               (c)

               rešitev izraelsko-sirskega in izraelsko-libanonskega konflikta;

               (d)

               rešitev vprašanja statusa Jeruzalema kot bodočega glavnega mesta dveh držav ter pravično, izvedljivo in sporazumno rešitev problema palestinskih beguncev;

               (e)

               nadaljnje ukrepanje po mirovnem procesu, ki vodi do sporazuma o dokončnem statusu in ustanovitve palestinske države, vključno s krepitvijo vloge bližnjevzhodne četverice (v nadaljnjem besedilu: "četverica") kot varuha časovnega načrta, zlasti pri spremljanju izvajanja obveznosti, ki so bile obema stranema dodeljene s časovnim načrtom, in v skladu z vsemi mednarodnimi prizadevanji za dosego vsestranskega arabsko-izraelskega miru.

         3.   Ti cilji temeljijo na zavezanosti Unije, da sodeluje z vpletenimi stranmi in partnerji znotraj mednarodne skupnosti, zlasti v okviru četverice, da se izkoristi vsaka priložnost za mir in dostojno prihodnost vseh ljudi na tem območju.
   4.   PPEU podpira delo VP na tem območju, med drugim tudi v okviru četverice.
   Člen 3
   Naloge
   Da bi dosegel cilje politike iz člena 2, ima PPEU naslednje naloge:

               (a)

               s strani Unije zagotavlja aktivne in učinkovite prispevke k ukrepom in pobudam, ki vodijo do končne rešitve izraelsko-palestinskega, izraelsko-sirskega in izraelsko-libanonskega spora;

               (b)

               spodbuja in vzdržuje tesne stike z vsemi vpletenimi stranmi v mirovnem procesu, drugimi državami na tem območju, članicami četverice in drugimi zadevnimi državami, pa tudi z ZN in drugimi ustreznimi mednarodnimi organizacijami, da bi skupaj okrepili mirovni proces;

               (c)

               zagotavlja stalno prisotnost Unije v ustreznih mednarodnih forumih ter sodeluje pri kriznem upravljanju in preprečevanju kriz;

               (d)

               spremlja in podpira mirovna pogajanja med vpletenimi stranmi in v imenu Unije pripravlja predloge v kontekstu teh pogajanj;

               (e)

               če je k temu pozvan, prispeva k izvajanju mednarodnih sporazumov, doseženih med vpletenimi stranmi, in z njimi naveže stik po diplomatski poti, če ne ravnajo skladno z navedenimi sporazumi;

               (f)

               posebno pozornost namenja dejavnikom, ki vplivajo na regionalno razsežnost procesa;

               (g)

               ohranja konstruktivne odnose s podpisnicami sporazumov v okviru mirovnega procesa in tako spodbuja spoštovanje temeljnih načel demokracije, med drugim spoštovanje človekovih pravic in pravne države;

               (h)

               predlaga posredovanje Unije v mirovnem procesu in kako bi lahko najbolje nadaljevali s pobudami Unije in tekočimi prizadevanji Evropske unije v okviru mirovnega procesa, na primer z delom Unije v okviru palestinskih reform, vključno s političnimi vidiki zadevnih razvojnih projektov Unije;

               (i)

               spremlja ukrepe vseh vpletenih strani za uresničitev časovnega načrta in vse dejavnosti, ki bi lahko neugodno vplivale na izid pogajanj o dokončnem statusu, da bi četverica lahko bolje ocenila, ali vse strani spoštujejo dogovore;

               (j)

               kot odposlanec pri četverici poroča o napredku in poteku pogajanj ter sodeluje pri pripravah na srečanja odposlancev pri četverici na podlagi stališč Unije in usklajevanj z drugimi člani četverice;

               (k)

               sodeluje pri izvajanju politike Unije na področju človekovih pravic v sodelovanju z PPEU za človekove pravice, vključno s smernicami Unije v zvezi s človekovimi pravicami, zlasti pri smernicah v zvezi z vprašanjem otrok v oboroženih spopadih ter v zvezi z nasiljem nad ženskami in dekleti in preprečevanjem vseh vrst diskriminacije proti njim, ter pri izvajanju politike Unije iz RVSZN 1325(2000) o ženskah, miru in varnosti, med drugim s spremljanjem in poročanjem o novostih ter oblikovanjem priporočil v zvezi s tem;

               (l)

               prispeva k boljšemu razumevanju vloge Unije pri posameznikih, ki odločilno vplivajo na oblikovanje javnega mnenja na tem območju.

         Člen 4
   Izvajanje nalog
   1.   PPEU je odgovoren za izvajanje nalog, pri tem pa je podrejen VP. Da bi izpolnil svoje poslanstvo in izvajal posebne odgovornosti, ki jih ima kot PPEU, opravlja samo te naloge.
   2.   Politični in varnostni odbor (PVO) je v prednostni povezavi s PPEU in je njegova glavna točka za stike s Svetom. PPEU v okviru svojega mandata od PVO prejema strateške usmeritve in politične nasvete brez poseganja v pristojnosti VP.
   3.   PPEU tesno sodeluje z Evropsko službo za zunanje delovanje (ESZD).
   4.   Zlasti med izvajanjem nalog PPEU tesno sodeluje s predstavništvom EU v Jeruzalemu, delegacijo Unije v Tel Avivu in vsemi drugimi zadevnimi delegacijami Unije v tej regiji.
   Člen 5
   Financiranje
   1.   Referenčni finančni znesek za kritje odhodkov, povezanih z mandatom PPEU, za obdobje od 1. julija 2013 do 31. decembra 2013 je 506 500 EUR.
   2.   Odhodki, ki se financirajo iz zneska, določenega v odstavku 1, so upravičeni od 1. julija 2013. Odhodki se upravljajo v skladu s postopki in pravili, ki se uporabljajo za splošni proračun Unije.
   3.   Upravljanje odhodkov se uredi s pogodbo med PPEU in Komisijo. PPEU za vse odhodke odgovarja Komisiji.
   Člen 6
   Ustanovitev in sestava ekipe
   1.   PPEU je v okviru svojih nalog in ustreznih razpoložljivih finančnih sredstev odgovoren(-a) za sestavo svoje ekipe. Ekipa vključuje strokovnjake za določena politična vprašanja, kot to zahtevajo naloge. PPEU nemudoma in redno obvešča Svet in Komisijo o sestavi svoje ekipe.
   2.   Države članice, institucije Unije in ESZD lahko predlagajo začasno dodelitev osebja za delo pri PPEU. Plače takega začasno dodeljenega osebja krije zadevna država članica, institucija Unije oziroma ESZD. PPEU se lahko dodelijo tudi strokovnjaki, ki so jih države članice začasno dodelile institucijam Unije ali ESZD. Člani mednarodnega pogodbenega osebja so državljani ene od držav članic.
   3.   Vse dodeljeno osebje ostane pod upravno pristojnostjo države članice, institucije Unije ali ESZD, ki ga je dodelila, ter opravlja svoje obveznosti in ravna v interesu nalog PPEU.
   4.   Osebje PPEU je nameščeno skupaj z zadevnimi službami ESZD ali delegacijami Unije, da bi prispevali k skladnosti in doslednosti njihovih dejavnosti.
   Člen 7
   Privilegiji in imunitete PPEU in njegovega/njenega osebja
   Po potrebi se o privilegijih, imunitetah in dodatnih jamstvih, potrebnih za izpolnitev in nemoteno izvajanje misije PPEU ter članov osebja PPEU, doseže dogovor z državami gostiteljicami. Države članice in ESZD v ta namen zagotovijo vso potrebno podporo.
   Člen 8
   Varnost tajnih podatkov EU
   PPEU in člani njegove/njene ekipe spoštujejo načela varovanja tajnosti in minimalne standarde, opredeljene v Sklepu Sveta 2011/292/EU z dne 31. marca 2011 o varnostnih predpisih za varovanje tajnih podatkov EU (2).
   Člen 9
   Dostop do informacij in logistična podpora
   1.   Države članice, Komisija in generalni sekretariat Sveta zagotovijo PPEU dostop do vseh ustreznih informacij.
   2.   Delegacija Unije oziroma države članice, kakor je ustrezno, zagotovijo logistično podporo v regiji.
   Člen 10
   Varnost
   V skladu s politiko Unije o varnosti osebja, ki je v okviru operativnih zmogljivosti iz naslova V Pogodbe razporejeno izven Unije, PPEU v skladu s svojimi nalogami in z varnostnimi razmerami na geografskem območju, za katerega je zadolžen(-a), sprejme vse smiselno izvedljive ukrepe za varnost vsega osebja pod njegovo/njeno neposredno pristojnostjo, zlasti s:

               (a)

               pripravo posebnega varnostnega načrta misije, ki temelji na usmeritvah ESZD in vključuje posebne ukrepe za fizično zaščito, organizacijsko varnost in varnost postopkov v zvezi z misijo, upravljanje varnih premikov osebja na območje misije in znotraj njega ter načrtovanje obvladovanja primerov ogrožanja varnosti ter načrt za ravnanje v nepredvidenih razmerah in za evakuacijo misije;

               (b)

               zagotavljanjem, da je vse osebje, razporejeno izven Unije, zavarovano za visoko stopnjo tveganja glede na pogoje na območju misije;

               (c)

               zagotavljanjem, da so vsi člani ekipe, ki bodo razporejeni zunaj Unije, vključno z lokalnim pogodbenim osebjem, pred prihodom na območje misije ali ob prihodu opravili ustrezno varnostno usposabljanje glede na stopnjo ogroženosti, ki jo ESZD določi za območje misije;

               (d)

               zagotavljanjem, da se izvajajo vsa dogovorjena priporočila, pripravljena na podlagi rednih ocen varnosti, za Svet, Komisijo in VP pa redno pripravljajo pisna poročila o njihovem izvajanju ter o drugih varnostnih vidikih v okviru vmesnih poročil in poročil o izvedbi nalog.

         Člen 11
   Poročanje
   PPEU redno pripravlja ustna in pisna poročila za VP in PVO. PPEU po potrebi poroča tudi delovnim skupinam Sveta. Redna pisna poročila se razpošiljajo prek omrežja COREU. PPEU lahko na priporočilo VP ali PVO pripravlja poročila za Svet za zunanje zadeve. V skladu z členom 36 Pogodbe lahko PPEU sodeluje pri obveščanju Evropskega parlamenta.
   Člen 12
   Usklajevanje
   1.   PPEU spodbuja splošno politično usklajevanje Unije. Pomaga zagotoviti, da se vsi instrumenti Unije na terenu uporabljajo usklajeno za doseganje političnih ciljev Unije. Dejavnosti PPEU so usklajene z dejavnostmi Komisije, po potrebi pa tudi z dejavnostmi drugih PPEU, dejavnih v regiji, skupaj z dejavnostmi PPEU za regijo južnega Sredozemlja. PPEU organizira redne informativne sestanke za misije držav članic in delegacije Unije.
   2.   PPEU na terenu vzdržuje tesen stik z vodjo delegacije Unije in z vodji misij držav članic. Ti PPEU pri izvajanju nalog pomagajo po vseh svojih močeh. PPEU v tesnem sodelovanju z vodjem delegacije Unije v Tel Avivu daje na terenu politične smernice vodjema Policijske misije Evropske unije za Palestinska ozemlja (EUPOL COPPS) in Misije pomoči Evropske unije za mejni prehod Rafa (EU BAM Rafah). PPEU in poveljnik civilne operacije se po potrebi posvetujeta. PPEU je prav tako v stiku z drugimi mednarodnimi in regionalnimi akterji na terenu.
   Člen 13
   Pomoč v zvezi z zahtevki
   PPEU in njegovo osebje pomagajo pri zagotavljanju elementov za odgovore glede morebitnih zahtevkov in obveznosti, ki izhajajo iz mandatov prejšnjih PPEU za mirovni proces na Bližnjem vzhodu, in zagotavljajo upravno pomoč in dostop do ustrezne dokumentacije v ta namen.
   Člen 14
   Pregled
   1.   Izvajanje tega sklepa in njegova skladnost z drugimi prispevki Unije za zadevno regijo se redno preverjata. PPEU konec decembra 2013 Svetu, Komisiji in VP predloži poročilo o napredku, ob izteku mandata pa celovito poročilo o izvajanju nalog.
   2.   Pregled mandat PPEU se izvede do 31. decembra 2013.
   Člen 15
   Začetek veljavnosti
   Ta sklep začne veljati na dan sprejetja.
   Uporablja se od 1. julija 2013.

      V Bruslju, 2. julija 2013

            Za Svet

            Predsednik

         L. LINKEVIČIUS

      (1)  UL L 19, 24.1.2012, str. 17.

      (2)  UL L 141, 27.5.2011, str. 17.


title: 2008/343/ES: Sklep Sveta z dne 29. aprila 2008 o spremembi Sklepa 2007/868/ES o izvajanju člena 2(3) Uredbe (ES) št. 2580/2001 o posebnih omejevalnih ukrepih za nekatere osebe in subjekte zaradi boja proti terorizmu

text:
               30.4.2008

               SL

               Uradni list Evropske unije

               L 116/25

      SKLEP SVETA

   z dne 29. aprila 2008
   o spremembi Sklepa 2007/868/ES o izvajanju člena 2(3) Uredbe (ES) št. 2580/2001 o posebnih omejevalnih ukrepih za nekatere osebe in subjekte zaradi boja proti terorizmu
   (2008/343/ES)
   SVET EVROPSKE UNIJE JE –
   ob upoštevanju Uredbe Sveta (ES) št. 2580/2001 z dne 27. decembra 2001 o posebnih omejevalnih ukrepih za nekatere osebe in subjekte zaradi boja proti terorizmu (1) ter zlasti člena 2(3) Uredbe,
   ob upoštevanju naslednjega:

               (1)

               Svet je 20. decembra 2007 sprejel Sklep 2007/868/ES o izvajanju člena 2(3) Uredbe (ES) št. 2580/2001 o posebnih omejevalnih ukrepih za nekatere osebe in subjekte zaradi boja proti terorizmu in razveljavitvi Sklepa 2007/445/ES (2).

               (2)

               Svet je 25. februarja 2008 g. Joseju Marii SISONU poslal posodobljeno utemeljitev razlogov, zaradi katerih je ostal na seznamu oseb, skupin in organizacij, za katere veljajo omejevalni ukrepi, določeni v Uredbi (ES) št. 2580/2001, in ga pozval, naj v roku enega meseca predloži pripombe o navedenem. G. Jose Maria SISON je v pismu z dne 24. marca 2008 Svetu predložil pripombe, ki jih je ta preučil.

               (3)

               Svet je ugotovil, da je bil g. Jose Maria SISON povezan s terorističnimi dejanji v smislu člena 1(2) in (3) Skupnega stališča Sveta 2001/931/SZVP z dne 27. decembra 2001 o uporabi posebnih ukrepov za boj proti terorizmu (3) in da so v zvezi z njim pristojni nacionalni organi sprejeli odločitve v smislu člena 1(4) navedenega skupnega stališča. Svet je tudi sklenil, da bi bilo treba spremeniti vnosa o g. Joseju Marii SISONU in Komunistični partiji Filipinov, navedena na seznamu oseb, skupin in organizacij, za katere se uporablja Uredba (ES) št. 2580/2001, da bi te spremembe odražale posodobljeno utemeljitev razlogov.

               (4)

               Svet zato meni, da bi za g. Joseja Mario SISONA še vedno morali veljati posebni omejevalni ukrepi iz Uredbe (ES) št. 2580/2001 –

         SKLENIL:
   Člen 1
   V Prilogi k Sklepu 2007/868/ES se vnos za SISONA, Joseja Mario (alias Armanda Liwanaga, alias Jomo), nadomesti z naslednjim:

      „SISON, Jose Maria (alias Armando Liwanag, alias Joma), rojen 8.2.1939 v Cabugau, Filipini – ima vodilno vlogo v ‚Komunistični partiji Filipinov‘, vključno z ‚NPA‘“.

   Člen 2
   V Prilogi k Sklepu 2007/868/ES se vnos za Komunistično partijo Filipinov nadomesti z naslednjim:

      „‚Komunistična partija Filipinov‘ (Communist Party of the Philippines), vključno z ‚Novo ljudsko vojsko‘ (New People's Army – NPA), Filipini, povezana s SISONOM, Josejem Mario (alias Armandom Liwanagom, alias Jomom, ki ima vodilno vlogo v ‚Komunistični partiji Filipinov‘, vključno z ‚NPA‘)“.

   Člen 3
   Ta sklep začne učinkovati na dan objave v Uradnem listu Evropske unije.

      V Luxembourgu, 29. aprila 2008

            Za Svet

            Predsednik

         D. RUPEL

      (1)  UL L 344, 28.12.2001, str. 70. Uredba, kakor je bila nazadnje spremenjena s Sklepom 2007/868/ES (UL L 340, 22.12.2007, str. 100).

      (2)  UL L 340, 22.12.2007, str. 100.

      (3)  UL L 344, 28.12.2001, str. 93. Skupno stališče, kakor je bilo nazadnje spremenjeno s Skupnim stališčem 2007/871/SZVP (UL L 340, 22.12.2007, str. 109).


				|

		52014PC0256

			Predlog SKLEP SVETA o sklenitvi, v imenu Evropske unije in njenih držav članic, Protokola o spremembi Sporazuma o skupnem zračnem prostoru med Evropsko unijo in njenimi državami članicami na eni ter Gruzijo na drugi strani zaradi upoštevanja pristopa Republike Hrvaške k Evropski uniji /* COM/2014/0256 final - 2014/0134 (NLE) */

			   	OBRAZLOŽITVENI MEMORANDUM
 1)      Ozadje predloga
 110 || ·                   Razlogi za predlog in njegovi cilji/splošno ozadje Sporazum o skupnem zračnem prostoru med Evropsko unijo, njenimi državami članicami in Gruzijo je bil dogovorjen na podlagi Sklepa Sveta iz junija 2009 o odobritvi začetka pogajanj. Sporazum je bil podpisan 2. decembra 2010.
 120 || Republika Hrvaška je k Evropski uniji pristopila 1. julija 2013. V skladu s členom 6(2) Akta o pogojih pristopa se je Hrvaška zavezala, da bo pristopila k sporazumom, ki so jih sklenile ali podpisale države članice in Unija z eno ali več tretjimi državami ali mednarodno organizacijo. Protokol, ki je bil dogovorjen na pogajanjih, vsebuje potrebne jezikovne prilagoditve Sporazuma zaradi pristopa Hrvaške. V skladu z zgoraj navedenim členom 6(2) ter členom 100(2) in členom 218(5) PDEU je bil podpis Protokola odobren s Sklepom z dne [...], Protokol pa je bil podpisan dne [...]. Protokol bi bilo treba zdaj odobriti na podlagi člena 100(2) in člena 218(6)(a) PDEU v povezavi s členom 6(2) Akta o pristopu.
 130 || ·                   Obstoječe določbe na področju, na katero se nanaša predlog Določbe Protokola nadomeščajo ali dopolnjujejo določbe Sporazuma o skupnem zračnem prostoru med Evropsko unijo, njenimi državami članicami in Gruzijo.
 140 || ·                   Usklajenost z drugimi politikami in cilji Unije Sporazum z Gruzijo je bil prvi celoviti sporazum o zračnem prometu, podpisan s pomembno partnersko državo iz kavkaške regije na področju letalstva. Spada v okvir zunanje letalske politike Unije, vzpostavljen s Sporočilom Komisije COM(2005) 79 „Razvijanje agende zunanje letalske politike Skupnosti“, ki je bilo pred kratkim revidirano s Sporočilom Komisije COM(2012) 556 „Zunanja letalska politika EU – reševanje prihodnjih izzivov“ in povezanimi sklepi Sveta.
 2)      Posvetovanje z deležniki in ocena učinka
   || ·                                            Posvetovanje z deležniki
 211 || Posvetovalne metode, glavni ciljni sektorji in splošni profil vprašancev Ni relevantno.
 212 || Povzetek in upoštevanje odgovorov Ni relevantno.
 3)      PRAVNI ELEMENTI PREDLOGA
 305 || ·                   Povzetek predlaganih ukrepov Protokol zagotavlja potrebne spremembe Sporazuma o skupnem zračnem prostoru med Evropsko unijo, njenimi državami članicami in Gruzijo po pristopu Hrvaške k EU 1. julija 2013.
 310 || ·                   Pravna podlaga Člen 100(2) in člen 218(6)(a) Pogodbe o delovanju Evropske unije v povezavi s členom 6(2) Akta o pristopu.
 4)      Proračunske posledice
 409 || Predlog ne vpliva na proračun Unije.
 5)      DODATNE INFORMACIJE
 570 || ·                   Podrobna obrazložitev predloga Svet se poziva k odobritvi Protokola o spremembi Sporazuma o skupnem zračnem prostoru med Evropsko unijo, njenimi državami članicami in Gruzijo.
2014/0134 (NLE)
Predlog
SKLEP SVETA
o sklenitvi, v imenu Evropske unije in njenih
držav članic, Protokola o spremembi Sporazuma o skupnem zračnem
prostoru med Evropsko unijo in njenimi državami članicami na eni ter
Gruzijo na drugi strani zaradi upoštevanja pristopa Republike Hrvaške k
Evropski uniji
SVET EVROPSKE UNIJE JE –
ob upoštevanju
Pogodbe o delovanju Evropske unije, zlasti člena 100(2) in
člena 218(6)(a) Pogodbe,
ob upoštevanju Akta o
pristopu Hrvaške, zlasti drugega pododstavka člena 6(2) Akta,
ob upoštevanju
predloga Evropske komisije,
ob upoštevanju mnenja Evropskega parlamenta[1],
ob upoštevanju naslednjega:
(1)       V skladu s Sklepom Sveta
2014/.../EU[2]
je bil podpisan Protokol o spremembi Sporazuma o skupnem zračnem prostoru
med Evropsko unijo in njenimi državami članicami na eni ter Gruzijo na
drugi strani zaradi upoštevanja pristopa Republike Hrvaške k Evropski uniji (v nadaljnjem besedilu: Protokol), s
pridržkom njegove sklenitve.
(2)       Protokol bi bilo treba
odobriti –
SPREJEL NASLEDNJI SKLEP:
Člen 1
Protokol o spremembi Sporazuma o skupnem
zračnem prostoru med Evropsko unijo in njenimi državami članicami na
eni ter Gruzijo na drugi strani zaradi upoštevanja pristopa Republike Hrvaške k
Evropski uniji se odobri v imenu Unije in njenih držav članic[3].
Člen 2
Predsednik Sveta je pooblaščen, da
imenuje osebo(-e), pooblaščeno(-e), da v imenu Unije in njenih držav
članic deponira(-jo) listino o odobritvi iz člena 3 Protokola.
Člen 3
Ta sklep začne veljati z dnem sprejetja.
V Bruslju,
                                                                       Za
Svet
                                                                       Predsednik
[1]               UL C […], […], str. […].
[2]               UL L […], […], str. […].
[3]               Besedilo Protokola je bilo objavljeno v Uradnem listu
Evropske unije UL L …. skupaj s sklepom o njegovem podpisu.


title: Sklep Sveta (EU) 2015/1796 z dne 1. oktobra 2015 o sklenitvi Sporazuma med Evropsko unijo in Evropsko skupnostjo za atomsko energijo ter Švicarsko konfederacijo o znanstvenem in tehnološkem sodelovanju, ki Švicarsko konfederacijo pridružuje okvirnemu programu za raziskave in inovacije Obzorje 2020 ter programu za raziskave in usposabljanje Evropske skupnosti za atomsko energijo, ki dopolnjuje Obzorje 2020, ter ureja sodelovanje Švicarske konfederacije v dejavnostih ITER, ki jih izvaja Fuzija za energijo

text:
               8.10.2015

               SL

               Uradni list Evropske unije

               L 263/8

         SKLEP SVETA (EU) 2015/1796
   z dne 1. oktobra 2015
   o sklenitvi Sporazuma med Evropsko unijo in Evropsko skupnostjo za atomsko energijo ter Švicarsko konfederacijo o znanstvenem in tehnološkem sodelovanju, ki Švicarsko konfederacijo pridružuje okvirnemu programu za raziskave in inovacije Obzorje 2020 ter programu za raziskave in usposabljanje Evropske skupnosti za atomsko energijo, ki dopolnjuje Obzorje 2020, ter ureja sodelovanje Švicarske konfederacije v dejavnostih ITER, ki jih izvaja Fuzija za energijo
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 186 v povezavi s členom 218(6)(a), členom 218(7) in prvim pododstavkom člena 218(8) Pogodbe,
   ob upoštevanju predloga Evropske komisije,
   ob upoštevanju odobritve Evropskega parlamenta,
   ob upoštevanju naslednjega:

               (1)

               Sporazum med Evropsko unijo in Evropsko skupnostjo za atomsko energijo ter Švicarsko konfederacijo o znanstvenem in tehnološkem sodelovanju, ki Švicarsko konfederacijo pridružuje okvirnemu programu za raziskave in inovacije Obzorje 2020 ter programu za raziskave in usposabljanje Evropske skupnosti za atomsko energijo, ki dopolnjuje Obzorje 2020, ter ureja sodelovanje Švicarske konfederacije v dejavnostih ITER, ki jih izvaja Fuzija za energijo (v nadaljnjem besedilu: Sporazum), je bil podpisan v imenu Unije 5. decembra 2014 v skladu s Sklepom Sveta 2014/953/EU (1).

               (2)

               Sporazum je bil s strani Evropske skupnosti za atomsko energijo sklenjen 5. decembra 2014 v skladu s Sklepom Sveta 2014/954/Euratom (2).

               (3)

               Sporazum bi bilo treba odobriti –

         SPREJEL NASLEDNJI SKLEP:
   Člen 1
   Sporazum med Evropsko unijo in Evropsko skupnostjo za atomsko energijo ter Švicarsko konfederacijo o znanstvenem in tehnološkem sodelovanju, ki Švicarsko konfederacijo pridružuje okvirnemu programu za raziskave in inovacije Obzorje 2020 ter programu za raziskave in usposabljanje Evropske skupnosti za atomsko energijo, ki dopolnjuje Obzorje 2020, ter ureja sodelovanje Švicarske konfederacije v dejavnostih ITER, ki jih izvaja Fuzija za energijo, se odobri v imenu Unije (3).
   Člen 2
   Predsednik Sveta v imenu Unije pošlje uradno obvestilo iz prvega pododstavka člena 15(1) Sporazuma (4).
   Člen 3
   Komisija sprejme stališče, ki se v imenu Unije sprejme v okviru Raziskovalnega odbora Švice/Skupnosti glede sklepov navedenega odbora na podlagi člena 5(2) Sporazuma.
   Člen 4
   Ta sklep začne veljati na dan sprejetja.

      V Luxembourgu, 1. oktobra 2015

            Za Svet

            Predsednik

         É. SCHNEIDER

      (1)  Sklep Sveta 2014/953/EU z dne 4. decembra 2014 o podpisu, v imenu Evropske unije, in začasni uporabi Sporazuma med Evropsko unijo in Evropsko skupnostjo za atomsko energijo ter Švicarsko konfederacijo o znanstvenem in tehnološkem sodelovanju, ki Švicarsko konfederacijo pridružuje okvirnemu programu za raziskave in inovacije Obzorje 2020 ter programu za raziskave in usposabljanje Evropske skupnosti za atomsko energijo, ki dopolnjuje Obzorje 2020, ter ureja sodelovanje Švicarske konfederacije v dejavnostih ITER, ki jih izvaja Fuzija za energijo (UL L 370, 30.12.2014, str. 1).

      (2)  Sklep Sveta 2014/954/Euratom z dne 4. decembra 2014 o odobritvi sklenitve s strani Evropske komisije v imenu Evropske skupnosti za atomsko energijo Sporazuma med Evropsko unijo in Evropsko skupnostjo za atomsko energijo ter Švicarsko konfederacijo o znanstvenem in tehnološkem sodelovanju, ki Švicarsko konfederacijo pridružuje okvirnemu programu za raziskave in inovacije Obzorje 2020 ter programu za raziskave in usposabljanje Evropske skupnosti za atomsko energijo, ki dopolnjuje Obzorje 2020, ter ureja sodelovanje Švicarske konfederacije v dejavnostih ITER, ki jih izvaja Fuzija za energijo (UL L 370, 30.12.2014, str. 19).

      (3)  Sporazum je bil objavljen v UL L 370, 30.12.2014, skupaj s sklepom o podpisu.

      (4)  Generalni sekretariat Sveta bo v Uradnem listu Evropske unije objavil datum začetka veljavnosti Sporazuma.


title: 2012/176/EU: Sklep Sveta z dne 8. marca 2012 o sklenitvi Protokola k Evro-sredozemskemu pridružitvenemu sporazumu med Evropskimi skupnostmi in njihovimi državami članicami na eni strani ter Kraljevino Maroko na drugi strani o okvirnem sporazumu med Evropsko unijo in Kraljevino Maroko o splošnih načelih za sodelovanje Kraljevine Maroko v programih Unije

text:
               28.3.2012

               SL

               Uradni list Evropske unije

               L 90/1

         SKLEP SVETA
   z dne 8. marca 2012
   o sklenitvi Protokola k Evro-sredozemskemu pridružitvenemu sporazumu med Evropskimi skupnostmi in njihovimi državami članicami na eni strani ter Kraljevino Maroko na drugi strani o okvirnem sporazumu med Evropsko unijo in Kraljevino Maroko o splošnih načelih za sodelovanje Kraljevine Maroko v programih Unije
   (2012/176/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije, zlasti člena 217 v povezavi s členom 218(6)(a)(i) in drugim pododstavkom člena 218(8) Pogodbe,
   ob upoštevanju predloga Evropske komisije,
   ob upoštevanju odobritve Evropskega parlamenta,
   ob upoštevanju naslednjega:

               (1)

               Protokol k Evro-sredozemskemu pridružitvenemu sporazumu med Evropskimi skupnostmi in njihovimi državami članicami na eni strani ter Kraljevino Maroko na drugi strani o okvirnem sporazumu med Evropsko unijo in Kraljevino Maroko o splošnih načelih za sodelovanje Kraljevine Maroko v programih Unije (v nadaljnjem besedilu: Protokol) je bil v imenu Unije podpisan dne 7. oktobra 2010.

               (2)

               Evropska unija je zaradi začetka veljavnosti Lizbonske pogodbe 1. decembra 2009 nadomestila in nasledila Evropsko skupnost.

               (3)

               Protokol je treba skleniti –

         SPREJEL NASLEDNJI SKLEP:
   Člen 1
   Protokol k Evro-sredozemskemu pridružitvenemu sporazumu med Evropskimi skupnostmi in njihovimi državami članicami na eni strani ter Kraljevino Maroko na drugi strani o okvirnem sporazumu med Evropsko unijo in Kraljevino Maroko o splošnih načelih za sodelovanje Kraljevine Maroko v programih Unije se odobri v imenu Unije.
   Besedilo Protokola je priloženo k temu sklepu.
   Člen 2
   Predsednik Sveta v imenu Unije poda uradno obvestilo iz člena 10 Protokola.
   Člen 3
   Ta sklep začne veljati z dnem sprejetja.

      V Bruslju, 8. marca 2012

            Za Svet

            Predsednik

         M. BØDSKOV

    ---documentbreak---

               28.3.2012

               SL

               Uradni list Evropske unije

               L 90/2

         PROTOKOL
   k Evro-sredozemskemu pridružitvenemu sporazumu med Evropskimi skupnostmi in njihovimi državami članicami na eni strani ter Kraljevino Maroko na drugi strani o okvirnem sporazumu med Evropsko unijo in Kraljevino Maroko o splošnih načelih za sodelovanje Kraljevine Maroko v programih Unije
   EVROPSKA UNIJA, v nadaljevanju besedila: Unija,
   na eni strani in
   KRALJEVINA MAROKO, v nadaljevanju besedila: Maroko,
   na drugi strani,
   v nadaljevanju besedila skupaj: pogodbenici,
   STA SE OB UPOŠTEVANJU NASLEDNJEGA:

               (1)

               Maroko je 26. februarja 1996 sklenil Evro-sredozemski pridružitveni sporazum med Evropskimi skupnostmi in njihovimi državami članicami na eni strani ter Marokom na drugi strani (1) (v nadaljevanju besedila: Sporazum).

               (2)

               Evropski svet je na zasedanju v Bruslju 17. in 18. junija 2004 z naklonjenostjo sprejel predloge Komisije o evropski sosedski politiki (ESP) ter potrdil sklepe Sveta z dne 14. junija 2004.

               (3)

               Svet je nato ob številnih nadaljnjih priložnostih sprejel sklepe v korist te politike.

               (4)

               Svet je 5. marca 2007 izrazil podporo splošnemu in globalnemu pristopu, začrtanemu v Sporočilu Komisije z dne 4. decembra 2006, da se partnerskim državam ESP omogoči sodelovanje v agencijah in programih Skupnosti glede na njihove dosežke ter če to dovoljuje pravna podlaga.

               (5)

               Maroko je izrazil željo po sodelovanju v več programih Unije.

               (6)

               Posebne pogoje za sodelovanje Maroka v vsakem programu posebej, vključno s finančnim prispevkom in poročanjem ter postopki vrednotenja, je treba določiti z memorandumom o soglasju med Komisijo in pristojnimi organi Maroka –

         DOGOVORILI O NASLEDNJEM:
   Člen 1
   Maroku je dovoljeno sodelovanje v vseh sedanjih in prihodnjih programih Unije, odprtih za sodelovanje Maroka, v skladu z ustreznimi določbami, s katerimi so bili ti programi sprejeti.
   Člen 2
   Maroko ustrezno finančno prispeva k splošnemu proračunu Unije glede na posebne programe, v katerih sodeluje.
   Člen 3
   Predstavniki Maroka lahko sodelujejo kot opazovalci pri točkah, ki zadevajo Maroko, v upravnih odborih, odgovornih za spremljanje programov, h katerim ta država finančno prispeva.
   Člen 4
   Za projekte in pobude, ki jih predložijo sodelujoči iz Maroka, veljajo, kolikor je to mogoče, enaki pogoji, pravila in postopki v zvezi s programi, kot se uporabljajo za države članice.
   Člen 5
   Posebni pogoji za sodelovanje Maroka v vsakem programu posebej, vključno s finančnim prispevkom in poročanjem ter postopki vrednotenja, se določijo na podlagi meril iz zadevnih programov z memorandumom o soglasju med Komisijo in pristojnimi organi Maroka.
   Če Maroko zaprosi za zunanjo pomoč Unije za sodelovanje v določenem programu Unije na podlagi člena 3 Uredbe (ES) št. 1638/2006 Evropskega parlamenta in Sveta z dne 24. oktobra 2006 o splošnih določbah o ustanovitvi Evropskega instrumenta sosedstva in partnerstva (2) ali v skladu s podobno uredbo o zunanji pomoči Unije Maroku, ki bi lahko bila sprejeta v prihodnosti, se pogoji o uporabi pomoči Unije s strani Maroka določijo v finančnem sporazumu, zlasti v skladu s členom 20 Uredbe (ES) št. 1638/2006.
   Člen 6
   V skladu z Uredbo Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), je v vsakem memorandumu o soglasju, sklenjenem na podlagi člena 5, določeno, da Komisija, Evropski urad za boj proti goljufijam in Računsko sodišče izvajajo ali nadzorujejo izvajanje finančnega nadzora ali revizije in drugih preverjanj, vključno z upravnimi preiskavami.
   Oblikovati je treba podrobne določbe o finančnem nadzoru in revizijah, upravnih ukrepih ter kaznih in izterjavah, ki bodo Komisiji, Evropskemu uradu za boj proti goljufijam in Računskemu sodišču dale enaka pooblastila, kot jih imajo v zvezi z upravičenci ali izvajalci s sedežem v Uniji.
   Člen 7
   Ta protokol se uporablja v obdobju veljavnosti Sporazuma.
   Pogodbenici podpišeta in odobrita ta protokol v skladu s svojimi postopki.
   Vsaka pogodbenica lahko ta protokol odpove s pisnim uradnim obvestilom drugi pogodbenici. Ta protokol preneha veljati šest mesecev od takšnega uradnega obvestila.
   Prekinitev tega protokola po odpovedi katere koli pogodbenice ne vpliva na preglede in kontrole, ki se po potrebi izvedejo v skladu z določbami iz členov 5 in 6.
   Člen 8
   Najpozneje po treh letih od dneva začetka veljavnosti tega protokola, nato pa vsaka tri leta, lahko obe pogodbenici pregledata izvajanje tega protokola na podlagi dejanskega sodelovanja Kraljevine Maroko v enem ali več programih Unije.
   Člen 9
   Ta protokol velja na eni strani na ozemljih, na katerih se uporabljata Pogodba o Evropski uniji in Pogodba o delovanju Evropske unije, ter v skladu s pogoji, določenimi v teh pogodbah, in na drugi strani na ozemlju Kraljevine Maroko.
   Člen 10
   Ta protokol začne veljati prvi dan meseca po dnevu, ko se pogodbenici medsebojno po diplomatski poti uradno obvestita o zaključku svojih postopkov, potrebnih za začetek njegove veljavnosti.
   Člen 11
   Ta protokol je sestavni del Sporazuma.
   Člen 12
   Ta protokol je sestavljen v dvojniku v angleškem, bolgarskem, češkem, danskem, estonskem, finskem, francoskem, grškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, švedskem, španskem ter arabskem jeziku in besedila so enako verodostojna.

      Съставено в Брюксел на тринадесети декември две хиляди и десета година.
      Hecho en Bruselas, el trece de diciembre de dos mil diez.
      V Bruselu dne třináctého prosince dva tisíce deset
      Udfærdiget i Bruxelles den trettende december to tusind og ti.
      Geschehen zu Brüssel am dreizehnten Dezember zweitausendzehn.
      Kahe tuhande kümnenda aasta detsembrikuu kolmeteistkümnendal päeval Brüsselis.
      Έγινε στις Βρυξέλλες στις δεκατρείς Δεκεμβρίου δύο χιλιάδες δέκα.
      Done at Brussels on the thirteenth day of December in the year two thousand and ten.
      Fait à Bruxelles, le treize décembre deux mille dix.
      Fatto a Bruxelles, addì tredici dicembre duemiladieci.
      Briselē, divi tūkstoši desmitā gada trīspadsmitajā decembrī.
      Priimta du tūkstančiai dešimtų metų gruodžio tryliktą dieną Briuselyje.
      Kelt Brüsszelben, a kétezer-tizedik év december tizenharmadik napján.
      Magħmul fi Brussell, fit-tlettax-il jum ta' Diċembru tas-sena elfejn u għaxra.
      Gedaan te Brussel, de dertiende december tweeduizend tien.
      Sporządzono w Brukseli dnia trzynastego grudnia roku dwa tysiące dziesiątego.
      Feito em Bruxelas, em treze de Dezembro de dois mil e dez.
      Întocmit la Bruxelles, la treisprezece decembrie două mii zece.
      V Bruseli dňa trinásteho decembra dvetisícdesať.
      V Bruslju, dne trinajstega decembra leta dva tisoč deset.
      Tehty Brysselissä kolmantenatoista päivänä joulukuuta vuonna kaksituhattakymmenen.
      Som skedde i Bryssel den trettonde december tjugohundratio.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l'Union européenne
         Per l'Unione europea
         Eiropas Savienības vārdā –
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         За Кралство Мароко
         Por el Reino de Marruecos
         Za Marocké království
         For Kongeriget Marokko
         Für das Königreich Marokko
         Maroko Kuningriigi nimel
         Για το Βασίλειο του Μαρόκου
         For the Kingdom of Morocco
         Pour le Royaume du Maroc
         Per il Regno del Marocco
         Marokas Karalistes vārdā –
         Maroko Karalystės vardu,
         A Marokkói Királyság részéről
         Għar-Renju tal-Marokk
         Voor het Koninkrijk Marokko
         W imieniu Królestwa Maroka
         Pelo Reino de Marrocos
         Pentru Regatul Maroc
         Za Marocké kráľovstvo
         Za Kraljevino Maroko
         Marokon kuningaskunnan puolesta
         För Konungariket Marocko

      (1)  UL L 70, 18.3.2000, str. 2.

      (2)  UL L 310, 9.11.2006, str. 1.

      (3)  UL L 248, 16.9.2002, str. 1.


title: 2010/275/: Sklep Evropske centralne banke z dne 10. maja 2010 v zvezi z upravljanjem združenih dvostranskih posojil v korist Helenske republike in o spremembi Sklepa ECB/2007/7 (ECB/2010/4)

text:
               13.5.2010

               SL

               Uradni list Evropske unije

               L 119/24

         SKLEP EVROPSKE CENTRALNE BANKE
   z dne 10. maja 2010
   v zvezi z upravljanjem združenih dvostranskih posojil v korist Helenske republike in o spremembi Sklepa ECB/2007/7
   (ECB/2010/4)
   (2010/275/EU)
   IZVRŠILNI ODBOR EVROPSKE CENTRALNE BANKE JE –
   ob upoštevanju Pogodbe o delovanju Evropske unije in zlasti člena 132 Pogodbe,
   ob upoštevanju Statuta Evropskega sistema centralnih bank in Evropske centralne banke (v nadaljnjem besedilu: Statut ESCB) ter zlasti členov 17 in 21 Statuta ESCB,
   ob upoštevanju naslednjega:

               (1)

               V skladu s členom 17 Statuta ESCB lahko Evropska centralna banka (ECB) za opravljanje svojega poslovanja odpira račune za kreditne institucije, osebe javnega prava in druge udeležence na trgu.

               (2)

               V skladu s členoma 21.1 in 21.2 Statuta ESCB lahko ECB nastopa kot fiskalni agent za institucije, organe, urade ali agencije Unije, institucionalne enote centralne, regionalne ali lokalne ravni države, druge osebe javnega prava ali javna podjetja držav članic.

               (3)

               Države članice, katerih valuta je euro (razen Helenske republike in Zvezne republike Nemčije), in KfW, ki deluje v javnem interesu, na podlagi navodil in z jamstvom Zvezne republike Nemčije (v nadaljnjem besedilu: posojilodajalke), so s Helensko republiko (v nadaljnjem besedilu: posojilojemalka) in centralno banko Bank of Greece kot agentom posojilojemalke sklenile sporazum o posojilih (v nadaljnjem besedilu: sporazum o posojilih).

               (4)

               Države članice, katerih valuta je euro, razen Helenske republike so sklenile sporazum med upnicami (v nadaljnjem besedilu: sporazum med upnicami), s katerim so upravljanje združenih dvostranskih posojil po sporazumu o posojilih zaupale Evropski komisiji.

               (5)

               V sporazumu med upnicami države članice, katerih valuta je euro, razen Helenske republike pooblaščajo Evropsko komisijo, da organizira združena dvostranska posojila Helenski republiki in jih zastopa pri upravljanju teh posojil. Člen 3 sporazuma med upnicami pooblašča Evropsko komisijo, da pri ECB odpre račun v imenu posojilodajalk, ki se bo uporabljal za obdelavo vseh plačil v imenu posojilodajalk in posojilojemalke v okviru sporazuma o posojilih. Sporazum med upnicami predpisuje potrebne določbe glede izplačil in vračil.

               (6)

               Treba je predpisati določbe o denarnem računu, ki se bo odprl pri ECB za izvajanje sporazuma o posojilih in sporazuma med upnicami.

               (7)

               V skladu s členom 1(2) Sklepa ECB/2007/7 z dne 24. julija 2007 o pogojih za sistem TARGET2-ECB (1) lahko ECB kot stranke sprejme samo centralne banke ter evropske in mednarodne organizacije. Za izvajanje sporazuma o posojilih in sporazuma med upnicami je treba razširiti kategorije oseb, ki so primerne za stranke ECB –

         SPREJEL NASLEDNJI SKLEP:
   Člen 1
   Sprememba Sklepa ECB/2007/7
   Člen 1(2) Sklepa ECB/2007/7 se nadomesti z naslednjim:

      „2.   ECB lahko kot stranke sprejme samo centralne banke, evropske in mednarodne organizacije ter, na podlagi posamične odločitve Sveta ECB, institucionalne enote centralne ravni držav članic Evropske unije ali osebe javnega prava, ki jih te institucionalne enote določijo, da nastopajo v njihovem imenu.“

   Člen 2
   Odprtje računa
   ECB v povezavi s sporazumom o posojilih in na zahtevo Evropske komisije odpre račun v imenu posojilodajalk.
   Člen 3
   Sprejemanje plačil na računu
   ECB sprejema plačila v breme ali dobro računa v imenu posojilodajalk samo, če se ta plačila izvajajo v povezavi s sporazumom o posojilih.
   Člen 4
   Sprejemanje navodil
   ECB v zvezi z računom v imenu posojilodajalk sprejema samo navodila Evropske komisije in ravna samo po njih ter ne sprejema nobenih navodil posameznih posojilodajalk.
   Člen 5
   Obrestovanje
   ECB obrestuje stanje na računu v imenu posojilodajalk v višini, ki ustreza veljavni obrestni meri mejnega depozita ECB, po metodi dejanskega števila dni/360 dni.
   Člen 6
   Začetek veljavnosti
   Ta sklep začne veljati 12. maja 2010.

      V Frankfurtu na Majni, 10. maja 2010

            Predsednik ECB

         Jean-Claude TRICHET

      (1)  UL L 237, 8.9.2007, str. 71.


title: Sklep Sveta 2008/852/PNZ z dne 24. oktobra 2008 o mreži kontaktnih točk za boj proti korupciji

text:
               12.11.2008

               SL

               Uradni list Evropske unije

               L 301/38

      SKLEP SVETA 2008/852/PNZ
   z dne 24. oktobra 2008
   o mreži kontaktnih točk za boj proti korupciji
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29, člena 30(1), člena 31 in člena 34(2)(c) Pogodbe,
   ob upoštevanju pobude Zvezne Republike Nemčije (1),
   ob upoštevanju mnenja Evropskega parlamenta (2),
   ob upoštevanju naslednjega:

               (1)

               Člen 29 Pogodbe navaja, da je treba cilj Unije glede zagotavljanja visoke stopnje varstva njenim državljanom na območju svobode, varnosti in pravice doseči s preprečevanjem in zatiranjem tako organiziranega kot neorganiziranega kriminala, vključno s korupcijo in goljufijami.

               (2)

               V strategiji Evropske unije za začetek novega tisočletja o preprečevanju in nadzoru organiziranega kriminala je poudarjena potreba po razvoju celovite politike EU na področju boja proti korupciji.

               (3)

               V Resoluciji z dne 14. aprila 2005 o celoviti politiki EU proti korupciji, ki se sklicuje na Sporočilo Komisije Svetu, Evropskemu parlamentu in Evropskemu ekonomsko-socialnemu odboru z dne 28. maja 2003 o celoviti politiki EU proti korupciji, Svet potrjuje pomembnost vloge in dela držav članic pri razvoju celovite in večstranske politike proti korupciji tako v javnem kot zasebnem sektorju, v partnerstvu z vsemi zadevnimi udeleženci civilne družbe in podjetji.

               (4)

               Evropski svet je pozdravil oblikovanje strateškega koncepta v zvezi z bojem proti čezmejnemu organiziranemu kriminalu in korupciji na ravni EU v okviru Haaškega programa (3) (točka 2.7) ter pozval Svet in Komisijo, naj razvijata ta koncept še naprej, da bo postal operativen.

               (5)

               Vodje in ključni predstavniki nacionalnih policijskih organov držav članic EU za spremljanje in nadzor ter njihovih protikorupcijskih agencij s širšimi pooblastili so se novembra 2004 sestali na Dunaju na konferenci AGIS o povečanju operativnega sodelovanja v boju proti korupciji v Evropski uniji. Poudarili so pomen nadaljnje krepitve sodelovanja, med drugim z letnimi sestanki, in pozdravili zamisel o evropski protikorupcijski mreži, ki bi temeljila na obstoječih strukturah. Po dunajski konferenci so se evropski protikorupcijski partnerji (EPAC) novembra 2006 v Budimpešti sestali na šestem letnem srečanju, kjer so z veliko večino potrdili svojo zavezanost podpori pobude o vzpostavitvi bolj formalne protikorupcijske mreže.

               (6)

               Da bi se oprli na že obstoječe strukture, bi lahko organi in agencije, ki bodo tvorili evropsko protikorupcijsko mrežo, vključevali organizacije, ki so članice EPAC.

               (7)

               Krepitev mednarodnega sodelovanja se na splošno (4) šteje za ključno vprašanje v boju proti korupciji. Boj proti vsem oblikam korupcije bi bilo treba izboljšati z učinkovitim sodelovanjem, opredelitvijo priložnosti, izmenjavo dobrih praks in razvojem visoko strokovnih standardov. Vzpostavitev protikorupcijske mreže na ravni EU pomembno prispeva k izboljšanju takšnega sodelovanja –

         SKLENIL:
   Člen 1
   Cilj
   Da bi izboljšali sodelovanje med organi in agencijami za preprečevanje in zatiranje korupcije v Evropi, se vzpostavi mreža kontaktnih točk držav članic Evropske unije (v nadaljnjem besedilu „mreža“). Evropska komisija, Europol in Eurojust so v celoti vključeni v dejavnosti mreže.
   Člen 2
   Sestava mreže
   Mreža je sestavljena iz organov in agencij držav članic Evropske unije, ki so zadolžene za preprečevanje in zatiranje korupcije. Člane mreže imenujejo države članice. Vsaka država članica imenuje najmanj eno, a ne več kot tri organizacije. Evropska komisija imenuje svoje predstavnike. Europol in Eurojust lahko v okviru svojih pristojnosti sodelujeta v dejavnostih mreže.
   Člen 3
   Naloge mreže
   1.   Mreža ima predvsem naslednje naloge:

               1.

               predstavlja forum za izmenjavo informacij v okviru celotne EU o učinkovitih ukrepih in izkušnjah na področju preprečevanja in boja proti korupciji;

               2.

               omogoča lažjo vzpostavitev stikov in aktivno vzdrževanje stikov med člani.

         V te namene se med drugim posodablja seznam kontaktnih točk in vzpostavi spletna stran.
   2.   Člani mreže se za izpolnitev svojih nalog sestajajo tako pogosto, kot je to potrebno, vendar vsaj enkrat na leto.
   Člen 4
   Področje uporabe
   Policijsko in pravosodno sodelovanje med državami članicami urejajo ustrezna pravila. Vzpostavitev mreže ne posega v te pravila in v vlogo Evropske policijske akademije (CEPOL).
   Člen 5
   Organizacija mreže
   1.   Mreža se organizira sama in se pri tem opre na obstoječe neformalno sodelovanje med EPAC.
   2.   Države članice in Evropska komisija krijejo vse stroške članov oziroma predstavnikov, ki so jih imenovale države članice in Evropska komisija. Isto pravilo se uporablja za Europol in Eurojust.
   Člen 6
   Začetek učinkovanja
   Ta sklep začne učinkovati dan po sprejetju.

      V Luxembourgu, 24. oktobra 2008

            Za Svet

            Predsednica

         M. ALLIOT-MARIE

      (1)  UL C 173, 26.7.2007, str. 3.

      (2)  Mnenje z dne 5. junija 2008 (še ni objavljeno v Uradnem listu).

      (3)  Haški program: krepitev svobode, varnosti in pravice v Evropski uniji (UL C 53, 3.3.2005, str. 1).

      (4)  Konvencija Združenih narodov proti korupciji, sprejeta z Resolucijo Generalne skupščine št. 58/4 z dne 31. oktobra 2003.


title: Sklep Sveta (EU) 2017/1546 z dne 29. septembra 2016 o podpisu, v imenu Evropske unije, in začasni uporabi Okvirnega sporazuma med Evropsko unijo in njenimi državami članicami na eni strani ter Avstralijo na drugi strani

text:
               15.9.2017

               SL

               Uradni list Evropske unije

               L 237/5

         SKLEP SVETA (EU) 2017/1546
   z dne 29. septembra 2016
   o podpisu, v imenu Evropske unije, in začasni uporabi Okvirnega sporazuma med Evropsko unijo in njenimi državami članicami na eni strani ter Avstralijo na drugi strani
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 37 Pogodbe,
   ob upoštevanju Pogodbe o delovanju Evropske unije ter zlasti člena 207 in člena 212(1) v povezavi s členom 218(5) in drugim pododstavkom člena 218(8) Pogodbe,
   ob upoštevanju skupnega predloga Evropske komisije in visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 10. oktobra 2011 pooblastil Komisijo in visokega predstavnika Unije za zunanje zadeve in varnostno politiko za začetek pogajanj o okvirnem sporazumu z Avstralijo, ki bi nadomestil partnerski okvir EU-Avstralija iz leta 2008.

               (2)

               Pogajanja o Okvirnem sporazumu med Evropsko unijo in njenimi državami članicami na eni strani ter Avstralijo na drugi strani (v nadaljnjem besedilu: Sporazum) so bila uspešno zaključena 5. marca 2015. Sporazum odraža tesne zgodovinske vezi in čedalje močnejše povezave med pogodbenicama ter njuno željo, da medsebojne odnose še okrepita in razširita na ambiciozen in inovativen način.

               (3)

               Člen 61 Sporazuma določa, da lahko Unija in Avstralija do začetka veljavnosti Sporazuma začasno uporabljata nekatere njegove določbe, ki jih skupaj določita.

               (4)

               Sporazum bi bilo zato treba v imenu Unije podpisati, nekatere določbe Sporazuma pa bi bilo treba začasno uporabljati do zaključka postopkov, potrebnih za njegovo sklenitev –

         SPREJEL NASLEDNJI SKLEP:
   Člen 1
   Podpis Okvirnega sporazuma med Evropsko unijo in njenimi državami članicami na eni strani ter Avstralijo na drugi strani v imenu Unije se odobri s pridržkom njegove sklenitve.
   Besedilo Sporazuma je priloženo temu sklepu.
   Člen 2
   V skladu s členom 61 Sporazuma in s pridržkom uradnih obvestil iz navedenega člena se do začetka njegove veljavnosti med Unijo in Avstralijo začasno uporabljajo naslednje določbe Sporazuma, vendar le kolikor obsegajo zadeve, ki spadajo v pristojnost Unije, vključno z zadevami, ki spadajo v pristojnost Unije glede določanja in izvajanja skupne zunanje in varnostne politike (1):

               —

               člen 3 (Politični dialog),

               —

               člen 10 (Sodelovanje v regionalnih in mednarodnih organizacijah),

               —

               člen 56 (Skupni odbor), razen točk (g) in (h) odstavka 3 navedenega člena,

               —

               naslov X (Končne določbe), razen člena 61(1) in (3), in sicer v obsegu, ki je potreben za zagotavljanje začasne uporabe določb Sporazuma iz prvih trej alinej.

         Člen 3
   Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma v imenu Unije.
   Člen 4
   Ta sklep začne veljati dan po sprejetju.

      V Bruslju, 29. septembra 2016

            Za Svet

            Predsednik

         P. ŽIGA

      (1)  Generalni sekretariat Sveta bo v Uradnem listu Evropske unije objavil datum, od katerega se določbe Sporazuma iz člena 2 začasno uporabljajo.


title: 2008/570/ES,Euratom: Sklep Sveta z dne 8. julija 2008 o imenovanju portugalskega člana Evropskega ekonomsko-socialnega odbora

text:
               11.7.2008

               SL

               Uradni list Evropske unije

               L 183/33

      SKLEP SVETA

   z dne 8. julija 2008
   o imenovanju portugalskega člana Evropskega ekonomsko-socialnega odbora
   (2008/570/ES, Euratom)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 259 Pogodbe,
   ob upoštevanju Pogodbe o ustanovitvi Evropske skupnosti za atomsko energijo in zlasti člena 167 Pogodbe,
   ob upoštevanju Sklepa Sveta 2006/651/ES, Euratom (1),
   ob upoštevanju predloga portugalske vlade,
   ob upoštevanju mnenja Komisije,
   ker se je zaradi odstopa g. Eduarda Manuela NOGUEIRE CHAGASA sprostilo mesto člana Evropskega ekonomsko-socialnega odbora –
   SKLENIL:
   Člen 1
   G. Florival ROSA LANÇA se za preostanek mandata, ki se izteče 20. septembra 2010, imenuje za člana Evropskega ekonomsko-socialnega odbora.
   Člen 2
   Ta sklep začne učinkovati na dan sprejetja.

      V Bruslju, 8. julija 2008

            Za Svet

            Predsednica

         C. LAGARDE

      (1)  UL L 269, 28.9.2006, str. 13. Sklep, kakor je bil spremenjen s Sklepom 2007/622/ES, Euratom (UL L 253, 28.9.2007, str. 39).


title: 2014/108/EU: Sklep Sveta z dne 27. februarja 2014 o imenovanju člana Računskega sodišča

text:
               28.2.2014

               SL

               Uradni list Evropske unije

               L 59/34

      SKLEP SVETA

   z dne 27. februarja 2014
   o imenovanju člana Računskega sodišča
   (2014/108/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 286(2) Pogodbe,
   ob upoštevanju mnenja Evropskega parlamenta (1),
   ob upoštevanju naslednjega:

               (1)

               Mandat Haralda WÖGERBAUERJA se izteče 28. februarja 2014.

               (2)

               Zato bi bilo treba opraviti novo imenovanje –

         SPREJEL NASLEDNJI SKLEP:
   Člen 1
   Oskar HERICS se imenuje za člana Računskega sodišča za obdobje od 1. marca 2014 do 29. februarja 2020.
   Člen 2
   Ta sklep začne veljati na dan sprejetja.

      V Bruslju, 27. februarja 2014

            Za Svet

            Predsednik

         D. KOURKOULAS

      (1)  Mnenje z dne 25. februarja 2014 (še ni objavljeno v Uradnem listu).


title: 2008/739/ES: Sklep Komisije z dne 11. septembra 2008 o finančnem prispevku Skupnosti, namenjenemu Mednarodnemu uradu za živalske kužne bolezni (OIE) za dejavnosti na področju podatkov o živalskih boleznih

text:
               18.9.2008

               SL

               Uradni list Evropske unije

               L 249/19

      SKLEP KOMISIJE

   z dne 11. septembra 2008
   o finančnem prispevku Skupnosti, namenjenemu Mednarodnemu uradu za živalske kužne bolezni (OIE) za dejavnosti na področju podatkov o živalskih boleznih
   (2008/739/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Odločbe Sveta 90/424/EGS z dne 26. junija 1990 o odhodkih na področju veterine (1) in zlasti člena 20 Odločbe,
   ob upoštevanju naslednjega:

               (1)

               V skladu z Odločbo 90/424/EGS lahko Skupnost izvaja ali pomaga državam članicam ali mednarodnim organizacijam pri izvajanju znanstveno-tehničnih ukrepov, potrebnih za oblikovanje veterinarske zakonodaje Skupnosti in razvoj izobraževanja ali usposabljanja na področju veterine.

               (2)

               Direktiva Sveta 82/894/EGS z dne 21. decembra 1982 o prijavljanju živalskih bolezni v Skupnosti (2) določa sistem za prijavljanje izbruhov katere koli bolezni iz Priloge I k Direktivi (v nadaljnjem besedilu: sistem Skupnosti za prijavljanje živalskih bolezni).

               (3)

               Mednarodni urad za živalske kužne bolezni (OIE) je predstavniška medvladna organizacija, ki je odgovorna za izboljšanje zdravja živali po celem svetu. Na področju podatkov o boleznih ima OIE edinstvene izkušnje z razvojem Svetovne baze podatkov o zdravju živali (WAHID), vmesnikom, ki omogoča dostop do številnih podatkov o živalskih boleznih. WAHID uporabljajo vse države članice OIE, tudi države članice Evropske unije.

               (4)

               V sporočilu Komisije Evropskemu parlamentu, Svetu, Evropskemu ekonomsko-socialnemu odboru in Odboru regij o novi strategiji za zdravstveno varstvo živali za Evropsko unijo (2007–2013) – „Bolje preprečiti kot zdraviti“ (3) so preprečevanje in nadzorovanje nevarnosti, povezanih z živalmi, ter pripravljenost na krizo opredeljeni kot temelji nove strategije za zdravstveno varstvo živali. V sporočilu je poudarjeno zlasti, da so podatki, pridobljeni s pomočjo spremljanja in nadzora ter programi, ki jih izvajajo veterinarji, za institucije in vlade Skupnosti ključni znanstveni dokazi pri sprejemanju odločitev o preprečevanju bolezni in nadzornih ukrepih.

               (5)

               V skladu z navedenim sporočilom bo pričakovana posledica nove strategije za zdravstveno varstvo živali prilagoditev sistema Skupnosti za prijavljanje živalskih bolezni. Kot drugo pričakovano posledico sporočilo navaja poenostavitev veljavne veterinarske zakonodaje Skupnosti, ki se bo skušala približati mednarodnim standardom, vključno s standardi OIE.

               (6)

               Za razvoj veterinarske zakonodaje Skupnosti je zato primerno pripraviti ukrepe v partnerstvu z OIE, da bi se sistem Skupnosti za prijavljanje živalskih bolezni uskladil z WAHID, zbiranjem epidemioloških podatkov in zlasti oblikovanjem podatkovnih nizov, zbirk podatkov ter protokolov za izmenjavo podatkov. Zato je primerno, da Skupnost zagotovi finančni prispevek za Mednarodni urad za živalske kužne bolezni (OIE) v podporo razvoju informacijskega sistema o živalskih boleznih za obdobje 2008–2012. Treba je določiti najvišji znesek navedenega prispevka.

               (7)

               Za preprečevanje nevarnosti za zdravje živali na ozemlju Skupnosti je odločilnega pomena zbiranje, analiziranje in povzemanje podatkov o zdravju živali na Balkanu, Kavkazu ter sredozemskih območjih, zlasti v zvezi z boleznimi, ki se razširijo čez meje. Vendar ti podatki niso vedno takoj na voljo.

               (8)

               OIE je razvil pripomoček za oceno opravljanja veterinarskih storitev (v nadaljnjem besedilu: pripomoček OIE PVS). Navedeni pripomoček bo veterinarskim službam v državah članicah OIE pomagal ugotoviti njihovo trenutno raven učinkovitosti ter opredeliti vrzeli in pomanjkljivosti v zvezi z njihovo zmožnostjo izpolnjevanja mednarodnih standardov OIE. Pripomoček OIE PVS se uporablja tudi za zbiranje podatkov o zdravju živali v državah članicah OIE. Skupnost mora zato analizirati dejavnosti in podatke, pridobljene z navedenim pripomočkom na Balkanu, Kavkazu ter sredozemskih območjih.

               (9)

               Zato je primerno, da Skupnost zagotovi finančni prispevek za pomoč OIE pri razvoju in analizi dejavnosti, povezanih z zdravjem živali, na Balkanu, Kavkazu in sredozemskih območjih. Treba je določiti najvišji znesek navedenega prispevka.

               (10)

               Člen 168(1)(c) Uredbe Komisije (ES, Euratom) št. 2342/2002 z dne 23. decembra 2002 o določitvi podrobnih pravil za izvajanje Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (4) določa, da se lahko dotacije dodelijo brez razpisa za zbiranje predlogov organom, ki imajo pravno ali dejansko monopol, ki je primerno utemeljen v sklepu o dodelitvi dotacije.

               (11)

               OIE ima dejanski monopol v svojem sektorju, od svoje ustanovitve z mednarodnim sporazumom, podpisanim 25. januarja 1924. OIE je medvladna organizacija, ki je odgovorna za izboljšanje zdravja živali po celem svetu in jo Svetovna trgovinska organizacija (STO) priznava kot referenčno organizacijo. Razpis za zbiranje predlogov v skladu s tem sklepom za dodelitev finančnega prispevka navedeni organizaciji zato ni potreben.

               (12)

               Ukrepi, predvideni s tem sklepom, so v skladu z mnenjem Stalnega odbora za prehranjevalno verigo in zdravje živali –

         SKLENILA:
   Člen 1
   V skladu s členom 19 Odločbe 90/424/EGS se Mednarodnemu uradu za živalske kužne bolezni (OIE) za obdobje 2008–2012 dodeli finančni prispevek Skupnosti v višini največ 750 000 EUR za razvoj informacijskega sistema o živalskih boleznih.
   Člen 2
   V skladu s členom 19 Odločbe 90/424/EGS se Mednarodnemu uradu za živalske kužne bolezni (OIE) za obdobje 2008–2012 dodeli finančni prispevek Skupnosti v višini največ 250 000 EUR za analizo dejavnosti, povezanih z zdravjem živali na Balkanu, Kavkazu in sredozemskih območjih.
   Člen 3
   Finančni prispevki iz členov 1 in 2 se financirajo iz proračunske vrstice 17 04 02 01 proračuna Evropskih skupnosti za leto 2008.

      V Bruslju, 11. septembra 2008

            Za Komisijo

         Androulla VASSILIOU

            Članica Komisije

      (1)  UL L 224, 18.8.1990, str. 19.

      (2)  UL L 378, 31.12.1982, str. 58.

      (3)  COM(2007) 539 konč.

      (4)  UL L 357, 31.12.2002, str. 1.


title: 2006/628/ES: Sklep Sveta z dne 24. julija 2006 o določitvi datuma začetka uporabe člena 1(4) in (5) Uredbe (ES) št. 871/2004 o uvedbi nekaterih novih funkcij za schengenski informacijski sistem, vključno v zvezi z bojem proti terorizmu

text:
               20.9.2006

               SL

               Uradni list Evropske unije

               L 256/15

      SKLEP SVETA

   z dne 24. julija 2006
   o določitvi datuma začetka uporabe člena 1(4) in (5) Uredbe (ES) št. 871/2004 o uvedbi nekaterih novih funkcij za schengenski informacijski sistem, vključno v zvezi z bojem proti terorizmu
   (2006/628/ES)
   SVET EVROPSKE UNIJE JE –
   ob upoštevanju Uredbe Sveta (ES) št. 871/2004 z dne 29. aprila 2004 o uvedbi nekaterih novih funkcij za schengenski informacijski sistem, vključno v zvezi z bojem proti terorizmu (1) in zlasti člena 2(2) Uredbe,
   ob upoštevanju naslednjega:

               (1)

               Člen 2(2) Uredbe (ES) št. 871/2004 določa, da se Uredba uporablja od datuma, ki ga določi Svet, takoj ko so izpolnjeni potrebni predpogoji, in da Svet lahko določi različne datume za začetek uporabe različnih določb.

               (2)

               Predpogoji iz člena 2(2) Uredbe (ES) št. 871/2004 so bili izpolnjeni v zvezi s členom 1(4) in (5) Uredbe.

               (3)

               V zvezi s Švico predstavlja ta sklep nadaljnji razvoj določb schengenskega pravnega reda v smislu Sporazuma, podpisanega med Evropsko unijo, Evropsko skupnostjo in Švicarsko konfederacijo o pridružitvi Švicarske konfederacije k izvajanju, uporabi in razvoju schengenskega pravnega reda, ki sodijo v področje točke G člena 1 Sklepa Sveta 1999/437/ES z dne 17. maja 1999 o nekaterih izvedbenih predpisih za uporabo Sporazuma, sklenjenega med Svetom Evropske unije in Republiko Islandijo ter Kraljevino Norveško, v zvezi s pridružitvijo teh dveh držav k izvajanju, uporabi in razvoju schengenskega pravnega reda (2) v povezavi s členoma 4(1) Sklepa Sveta 2004/849/ES (3) in Sklepa Sveta 2004/860/ES (4) z dne 25. oktobra 2004 o podpisu v imenu Evropske unije in v imenu Evropske skupnosti ter o začasni uporabi nekaterih določb omenjenega sporazuma –

         SKLENIL:
   Člen 1
   Člen 1(4) in (5) Uredbe (ES) št. 871/2004 se uporablja od 1. novembra 2006.
   Člen 2
   Ta sklep začne veljati na dan sprejetja.
   Objavi se v Uradnem listu Evropske unije.

      V Bruslju, 24. julija 2006

            Za Svet

            Predsednik

         K. RAJAMÄKI

      (1)  UL L 162, 30.4.2004, str. 29.

      (2)  UL L 176, 10.7.1999, str. 31.

      (3)  UL L 368, 15.12.2004, str. 26.

      (4)  UL L 370, 17.12.2004, str. 78.


title: 2011/373/EU: Sklep Sveta z dne 10. junija 2011 o imenovanju člana Računskega sodišča

text:
               28.6.2011

               SL

               Uradni list Evropske unije

               L 168/7

         SKLEP SVETA
   z dne 10. junija 2011
   o imenovanju člana Računskega sodišča
   (2011/373/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije, zlasti člena 286(5) Pogodbe,
   ob upoštevanju predloga švedske vlade,
   ob upoštevanju mnenja Evropskega parlamenta (1),
   ob upoštevanju naslednjega:

               (1)

               G. Lars HEIKENSTEN, član Računskega sodišča, je odstopil z učinkom od 15. maja 2011.

               (2)

               Zato bi bilo treba G. Larsa HEIKENSTENA za preostanek njegovega mandata nadomestiti –

         SPREJEL NASLEDNJI SKLEP:
   Člen 1
   G. H.G. WESSBERG je imenovan za člana Računskega sodišča za preostanek mandata G. Larsa HEIKENSTENA, ki se izteče 29. februarja 2012.
   Člen 2
   Ta sklep začne veljati na dan sprejetja.

      V Luxembourgu, 10. junija 2011

            Za Svet

            Predsednik

         FELLEGI T.

      (1)  Mnenje z dne 7. junija 2011 (še ni objavljeno v Uradnem listu).


title: 2014/828/EU: Sklep Evropske centralne banke z dne 15. oktobra 2014 o izvajanju tretjega programa nakupa kritih obveznic (ECB/2014/40)

text:
               22.11.2014

               SL

               Uradni list Evropske unije

               L 335/22

         SKLEP EVROPSKE CENTRALNE BANKE
   z dne 15. oktobra 2014
   o izvajanju tretjega programa nakupa kritih obveznic

      (ECB/2014/40)

      (2014/828/EU)

   SVET EVROPSKE CENTRALNE BANKE JE –
   ob upoštevanju Pogodbe o delovanju Evropske unije ter zlasti prve alinee člena 127(2) Pogodbe,
   ob upoštevanju Statuta Evropskega sistema centralnih bank in Evropske centralne banke ter zlasti drugega pododstavka člena 12.1 v povezavi s prvo alineo člena 3.1 in členom 18.1 Statuta,
   ob upoštevanju naslednjega:

               (1)

               V skladu s členom 18.1 Statuta Evropskega sistema centralnih bank in Evropske centralne banke (v nadaljnjem besedilu: Statut ESCB) lahko Evropska centralna banka (ECB) skupaj z nacionalnimi centralnimi bankami držav članic, katerih valuta je euro (v nadaljnjem besedilu: NCB), posreduje na finančnih trgih med drugim z dokončnimi nakupi in prodajami tržnih instrumentov.

               (2)

               Svet ECB je dne 4. septembra 2014 odločil, da je treba začeti izvajati nov program nakupa kritih obveznic (v nadaljnjem besedilu: tretji program nakupa kritih obveznic). Skupaj s programom nakupa listinjenih vrednostnih papirjev in ciljno usmerjenimi operacijami dolgoročnejšega refinanciranja (1) bo tretji program nakupa kritih obveznic dodatno okrepil transmisijo denarne politike, olajšal kreditiranje gospodarstva v euroobmočju in pozitivno vplival na druge trge, zaradi česar bo denarna politika ECB postala bolj spodbujevalno naravnana, ter prispeval k ponovnem zvišanju stopnje inflacije na ravni bližje vrednosti 2 %.

               (3)

               Kot del enotne denarne politike bi se morali dokončni nakupi primernih kritih obveznic s strani centralnih bank Eurosistema po tretjem programu nakupa kritih obveznic opravljati enotno in decentralizirano, v skladu s tem sklepom –

         SPREJEL NASLEDNJI SKLEP:
   Člen 1
   Vzpostavitev in obseg dokončnih nakupov kritih obveznic
   Eurosistem vzpostavlja tretji program nakupa kritih obveznic, po katerem centralne banke Eurosistema opravljajo nakupe primernih kritih obveznic v smislu člena 2. Po tretjem programu nakupa kritih obveznic lahko centralne banke Eurosistema kupujejo primerne krite obveznice od primernih nasprotnih strank na primarnem ali sekundarnem trgu v skladu z merili primernosti za nasprotne stranke iz člena 3.
   Člen 2
   Merila primernosti kritih obveznic
   Za dokončne nakupe po tretjem programu nakupa kritih obveznic so primerne krite obveznice, ki so primerne za operacije denarne politike v skladu z oddelkom 6.2.1 Priloge I k Smernici ECB/2011/14 (2) in poleg tega izpolnjujejo pogoje za njihovo sprejemljivost kot zavarovanja, predloženega s strani subjektov, ki ga izdajo, kakor so določeni v oddelku 6.2.3.2 (peti odstavek) Priloge I k Smernici ECB/2011/14, ter so jih izdale kreditne institucije, ustanovljene v euroobmočju. Za dokončne nakupe po tretjem programu nakupa kritih obveznic so primerni instrumenti multi-cédulas, ki so primerni za operacije denarne politike v skladu z oddelkom 6.2.1 Priloge I k Smernici ECB/2011/14 in jih izdajo subjekti s posebnim namenom, ustanovljeni v euroobmočju.
   Zgoraj omenjene krite obveznice so primerne za dokončne nakupe po tretjem programu nakupa kritih obveznic, pod pogojem, da izpolnjujejo naslednje dodatne zahteve:

               1.

               Najboljša bonitetna ocena, ki jo dodeli najmanj ena od zunanjih bonitetnih institucij, sprejetih v bonitetnem okviru Eurosistema, mora ustrezati najmanj stopnji kreditne kvalitete 3 (trenutno ji ustreza bonitetna ocena zunanje bonitetne institucije „BBB-“ ali enakovredna bonitetna ocena).

               2.

               Velja omejitev v višini 70 % izdaje po mednarodni identifikacijski številki vrednostnega papirja (kodi ISIN) za skupna imetja po prvem (3) in drugem (4) programu nakupa kritih obveznic ter tretjem programu nakupa kritih obveznic in za druga imetja s strani centralnih bank Eurosistema.

               3.

               Krite obveznice morajo biti denominirane v eurih ter se morajo nahajati in poravnati v euroobmočju.

               4.

               Krite obveznice, ki jih izdajo subjekti, ki so začasno izključeni iz sodelovanja pri kreditnih poslih Eurosistema, se za čas trajanja izključitve teh subjektov izključijo iz nakupov po tretjem programu nakupa kritih obveznic.

               5.

               Za krite obveznice iz Cipra in Grčije, ki trenutno ne dosegajo bonitetne ocene stopnje kreditne kvalitete 3, se zahteva najmanj bonitetna ocena finančnega premoženja, ki je na ravni najvišje dosegljive bonitetne ocene kritih obveznic, določene s strani upoštevne zunanje bonitetne institucije za jurisdikcijo, in sicer vse dokler se za zahteve glede primernosti zavarovanja v zvezi s tržnimi dolžniškimi instrumenti, ki jih izda ali zanje jamči grška oziroma ciprska država, ne uporablja Eurosistemov minimalni prag kreditne kvalitete (v skladu s členom 8(2) Smernice ECB/2014/31 (5)), ter omejitev v višini 30 % izdaje po kodi ISIN, ki bi se uporabljala za skupna imetja po prvem, drugem in tretjem programu nakupa kritih obveznic ter za druga imetja s strani centralnih bank Eurosistema, s pogojem, da te krite obveznice za namen doseganja enakovrednosti tveganj izpolnjujejo naslednje dodatne zahteve:

                           (a)

                           mesečno poročanje značilnosti kritnega sklada, vključno s podatki na ravni posameznega posojila, ter informacij o strukturnih značilnostih programa izdaje kritih obveznic in informacij o izdajatelju, in sicer nacionalni centralni banki države članice, kjer ima izdajatelj sedež; obrazec za poročanje nasprotnim strankam zagotovi zadevna NCB;

                           (b)

                           zaveza za najmanj 25 % presežno zavarovanje; pravila za izračun zahtevanega presežnega zavarovanja nasprotnim strankam zagotovi zadevna NCB;

                           (c)

                           v kritni sklad programa so za terjatve, ki niso denominirane v eurih, vključene valutne zaščite z nasprotnimi strankami, ocenjenimi z BBB- ali višje, ali, alternativno, najmanj 95 % sredstev mora biti denominiranih v eurih; in

                           (d)

                           dolžniki iz bančnih posojil v kritnem skladu se nahajajo v euroobmočju.

               6.

               Krite obveznice, ki jih obdrži njihov izdajatelj, so primerne za nakupe po tretjem programu nakupa kritih obveznic, pod pogojem, da izpolnjujejo merila primernosti, kakor je opredeljeno zgoraj.

         Člen 3
   Primerne nasprotne stranke
   Za tretji program nakupa kritih obveznic, in sicer tako za dokončne posle kot za posle posoje vrednostnih papirjev, ki vključujejo krite obveznice iz portfelja Eurosistema po tretjem programu nakupa kritih obveznic, so primerne naslednje nasprotne stranke: (a) domače nasprotne stranke, ki sodelujejo v operacijah denarne politike Eurosistema, kakor so opredeljene v oddelku 2.1 Priloge I k Smernici ECB/2011/14; in (b) vse druge nasprotne stranke, ki jih centralne banke Eurosistema uporabljajo pri vlaganju svojih naložbenih portfeljev, denominiranih v eurih, vključno z nasprotnimi strankami zunaj euroobmočja, ki so aktivne pri izdajanju kritih obveznic.
   Člen 4
   Končna določba
   Ta sklep začne veljati dan po objavi na spletni strani ECB.

      V Frankfurtu na Majni, 15. oktobra 2014

            Predsednik ECB

         Mario DRAGHI

      (1)  Sklep ECB/2014/34 z dne 29. julija 2014 o ukrepih v zvezi s ciljno usmerjenimi operacijami dolgoročnejšega refinanciranja (UL L 258, 29.8.2014, str. 11).

      (2)  Smernica ECB/2011/14 z dne 20. septembra 2011 o instrumentih in postopkih denarne politike Eurosistema (UL L 331, 14.12.2011, str. 1).

      (3)  Sklep ECB/2009/16 z dne 2. julija 2009 o izvajanju programa nakupa kritih obveznic (UL L 175, 4.7.2009, str. 18).

      (4)  Sklep ECB/2011/17 z dne 3. novembra 2011 o izvajanju drugega programa nakupa kritih obveznic (UL L 297, 16.11.2011, str. 70).

      (5)  Smernica ECB/2014/31 z dne 9. julija 2014 o dodatnih začasnih ukrepih v zvezi z Eurosistemovimi operacijami refinanciranja in primernostjo zavarovanja ter o spremembi Smernice ECB/2007/9 (UL L 240, 13.8.2014, str. 28).


title: Sklep Sveta (SZVP) 2015/77 z dne 19. januarja 2015 o imenovanju posebnega predstavnika Evropske unije v Bosni in Hercegovini

text:
               20.1.2015

               SL

               Uradni list Evropske unije

               L 13/7

         SKLEP SVETA (SZVP) 2015/77
   z dne 19. januarja 2015
   o imenovanju posebnega predstavnika Evropske unije v Bosni in Hercegovini
   SVET EVROPSKE UNIJE JE –
   ob upoštevanju Pogodbe o Evropski uniji in zlasti členov 31(2) in 33 Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 18. julija 2011 sprejel Sklep 2011/426/SZVP (1) o imenovanju g. Petra SØRENSENA za posebnega predstavnika Evropske unije (PPEU) v Bosni in Hercegovini. Mandat PPEU se izteče 30. junija 2015.

               (2)

               Zaradi imenovanja g. Petra SØRENSENA na drugo funkcijo bi bilo treba za obdobje od 1. marca 2015 za PPEU v Bosni in Hercegovini imenovati g. Larsa-Gunnarja WIGEMARKA.

               (3)

               PPEU bo svoj mandat izvajal v razmerah, ki se lahko poslabšajo in bi lahko ovirale doseganje ciljev zunanjega delovanja Unije iz člena 21 Pogodbe –

         SPREJEL NASLEDNJI SKLEP:
   Člen 1
   1.   Mandat g. Petra SØRENSENA, kot posebnega predstavnika Evropske unije (PPEU) v Bosni in Hercegovini, se konča 31. oktobra 2014.
   2.   G. Lars-Gunnar WIGEMARK se imenuje za PPEU v Bosni in Hercegovini za obdobje od 1. marca 2015 do 30. junija 2015. Svoj mandat opravlja v skladu s Sklepom 2011/426/SZVP.
   3.   Svet lahko odloči, da se mandat PPEU konča predčasno na podlagi ocene Političnega in varnostnega odbora ter predloga visokega predstavnika Unije za zunanje zadeve in varnostno politiko.
   Člen 2
   Izdatki, povezani z vzdrževanjem neprekinjenega delovanja uprave, v obdobju med mandatoma PPEU od 1. novembra 2014 do 28. februarja 2015, se krijejo z referenčnim finančnim zneskom, določenim v členu 5(1) Sklepa 2011/426/SZVP.
   Člen 3
   Ta sklep začne veljati na dan sprejetja.
   Člen 2 se uporablja od 1. novembra 2014.

      V Bruslju, 19. januarja 2015

            Za Svet

            Predsednica

         F. MOGHERINI

      (1)  Sklep Sveta 2011/426/SZVP z dne 18. julija 2011 o imenovanju posebnega predstavnika Evropske unije za Bosno in Hercegovino (UL L 188, 19.7.2011, str. 30).


title: Sklep Komisije (EU) 2016/255 z dne 23. februarja 2016 o spremembi Priloge k Monetarnemu sporazumu med Evropsko unijo in Vatikansko mestno državo

text:
               24.2.2016

               SL

               Uradni list Evropske unije

               L 47/10

         SKLEP KOMISIJE (EU) 2016/255
   z dne 23. februarja 2016
   o spremembi Priloge k Monetarnemu sporazumu med Evropsko unijo in Vatikansko mestno državo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Monetarnega sporazuma z dne 17. decembra 2009 med Evropsko unijo in Vatikansko mestno državo ter zlasti člena 8(3) sporazuma,
   ob upoštevanju naslednjega:

               (1)

               Člen 8(1) Monetarnega sporazuma med Evropsko unijo in Vatikansko mestno državo (v nadaljnjem besedilu: Monetarni sporazum) določa, da mora Vatikanska mestna država izvajati pravne akte in pravila Unije na področju eurobankovcev in eurokovancev, preprečevanja pranja denarja, goljufij in ponarejanja gotovine in negotovinskih plačilnih sredstev; medalj in žetonov ter zahtev statističnega poročanja. Ti akti in pravila so navedeni v Prilogi k Monetarnemu sporazumu.

               (2)

               Komisija mora Prilogo k Monetarnemu sporazumu spremeniti vsako leto, da bi upoštevala nove relevantne pravne akte in pravila Unije ter spremembe obstoječih.

               (3)

               Sprejetih je bilo nekaj novih relevantnih pravnih aktov in pravil Unije ter nekaj sprememb obstoječih pravnih aktov, ki bi jih bilo treba dodati v Prilogo.

               (4)

               Prilogo k Monetarnemu sporazumu bi bilo zato treba ustrezno spremeniti –

         SPREJELA NASLEDNJI SKLEP:
   Člen 1
   Priloga k Monetarnemu sporazumu med Evropsko unijo in Vatikansko mestno državo se nadomesti z besedilom iz Priloge k temu sklepu.
   Člen 2
   Ta sklep začne veljati dvajseti dan po objavi v Uradnem listu Evropske unije.

      V Bruslju, 23. februarja 2016

            Za Komisijo

            Predsednik

         Jean-Claude JUNCKER

      PRILOGA

            „PRILOGA

                        Pravne določbe, ki jih je treba izvesti

                        Rok za izvajanje

                        Preprečevanje pranja denarja

                        1

                           Direktiva Evropskega parlamenta in Sveta 2005/60/ES z dne 26. oktobra 2005 o preprečevanju uporabe finančnega sistema za pranje denarja in financiranje terorizma (UL L 309, 25.11.2005, str. 15) (4)

                        31. december 2010

                        Spremenjena z:

                        2

                        Direktivo 2008/20/ES Evropskega parlamenta in Sveta z dne 11. marca 2008 o spremembah Direktive 2005/60/ES o preprečevanju uporabe finančnega sistema za pranje denarja in financiranje terorizma, glede Komisiji podeljenih izvedbenih pooblastil (UL L 76, 19.3.2008, str. 46).

                        Dopolnjena z:

                        3

                        Okvirnim sklepom Sveta 2001/500/PNZ z dne 26. junija 2001 o pranju denarja, identifikaciji, sledenju, zamrznitvi, zasegu in zaplembi pripomočkov za kazniva dejanja in premoženjske koristi, pridobljene s kaznivim dejanjem (UL L 182, 5.7.2001, str. 1).

                        4

                        Uredbo Evropskega parlamenta in Sveta (ES) št. 1889/2005 z dne 26. oktobra 2005 o kontroli gotovine ob vstopu v Skupnost ali izstopu iz nje (UL L 309, 25.11.2005, str. 9).

                        5

                        Direktivo Komisije 2006/70/ES z dne 1. avgusta 2006 o določitvi izvedbenih ukrepov za Direktivo 2005/60/ES Evropskega parlamenta in Sveta glede opredelitve politično izpostavljene osebe in tehničnih meril za postopke poenostavljene dolžnosti skrbnosti pri ugotavljanju identitete stranke ter izjeme na podlagi finančne dejavnosti, ki poteka zgolj občasno ali v omejenem obsegu (UL L 214, 4.8.2006, str. 29) (5)

                        6

                        Uredbo (ES) št. 1781/2006 Evropskega parlamenta in Sveta z dne 15. novembra 2006 o podatkih o plačniku, ki spremljajo prenose denarnih sredstev (UL L 345, 8.12.2006, str. 1).

                        7

                           Direktiva 2014/42/EU Evropskega parlamenta in Sveta z dne 3. aprila 2014 o začasnem zavarovanju in odvzemu predmetov, ki so bili uporabljeni za kazniva dejanja, in premoženjske koristi, pridobljene s kaznivim dejanjem, v Evropski uniji (UL L 127, 29.4.2014, str. 39).

                        31. december 2016 (2)

                        8

                           Uredba (EU) 2015/847 Evropskega parlamenta in Sveta z dne 20. maja 2015 o informacijah, ki spremljajo prenose sredstev, in razveljavitvi Uredbe (ES) št. 1781/2006 (UL L 141, 5.6.2015, str. 1).

                        31. december 2017 (3)

                        9

                           Direktiva (EU) 2015/849 Evropskega parlamenta in Sveta z dne 20. maja 2015 o preprečevanju uporabe finančnega sistema za pranje denarja ali financiranje terorizma, spremembi Uredbe (EU) št. 648/2012 Evropskega parlamenta in Sveta ter razveljavitvi Direktive 2005/60/ES Evropskega parlamenta in Sveta in Direktive Komisije 2006/70/ES (UL L 141, 5.6.2015, str. 73).

                        31. december 2017 (3)

                        Preprečevanje goljufij in ponarejanja

                        10

                           Okvirni sklep Sveta 2001/413/PNZ z dne 28. maja 2001 o boju proti goljufiji in ponarejanju v zvezi z negotovinskimi plačilnimi sredstvi (UL L 149, 2.6.2001, str. 1).

                        31. december 2010

                        11

                           Uredba Sveta (ES) št. 1338/2001 z dne 28. junija 2001 o določitvi ukrepov, potrebnih za zaščito eura pred ponarejanjem (UL L 181, 4.7.2001, str. 6).

                        31. december 2010

                        Spremenjena z:

                        12

                        Uredbo Sveta (ES) št. 44/2009 z dne 18. decembra 2008 o spremembi Uredbe (ES) št. 1338/2001 o določitvi ukrepov, potrebnih za zaščito eura pred ponarejanjem (UL L 17, 22.1.2009, str. 1).

                        13

                           Uredba Sveta (ES) št. 2182/2004 z dne 6. decembra 2004 o medaljah in žetonih, podobnih eurokovancem (UL L 373, 21.12.2004, str. 1).

                        31. december 2010

                        Spremenjena z:

                        14

                        Uredbo Sveta (ES) št. 46/2009 z dne 18. decembra 2008 o spremembi Uredbe (ES) št. 2182/2004 o medaljah in žetonih, podobnih eurokovancem (UL L 17, 22.1.2009, str. 5).

                        15

                           Direktiva 2014/62/EU Evropskega parlamenta in Sveta z dne 15. maja 2014 o kazenskopravni zaščiti eura in drugih valut pred ponarejanjem ter o nadomestitvi Okvirnega sklepa Sveta 2000/383/PNZ (UL L 151, 21.5.2014, str. 1).

                        31. december 2016 (2)

                        Pravila glede eurobankovcev in eurokovancev

                        16

                           Sklepi Sveta z dne 23. novembra 1998 in 5. novembra 2002 o zbirateljskih kovancih

                        31. december 2010

                        17

                           Sklepi Sveta z dne 10. maja 1999 o kakovostnem upravljanju sistema eurokovancev

                        31. december 2010

                        18

                           Sporočilo Komisije 2001/C-318/03 z dne 22. oktobra 2001 o zaščiti avtorskih pravic za motive na skupni strani eurokovancev (C(2001) 600 final) (UL C 318, 13.11.2001, str. 3).

                        31. december 2010

                        19

                           Smernica Evropske centralne banke ECB/2003/5 z dne 20. marca 2003 o uporabi ukrepov proti neskladnim reprodukcijam evro bankovcev ter o zamenjavi in jemanju evro bankovcev iz obtoka (UL L 78, 25.3.2003, str. 20).

                        31. december 2010

                        Spremenjena s:

                        20

                        Smernico Evropske centralne banke ECB/2013/11 z dne 19. aprila 2013 o spremembi Smernice ECB/2003/5 o uporabi ukrepov proti neskladnim reprodukcijam eurobankovcev ter o zamenjavi in jemanju eurobankovcev iz obtoka (UL L 118, 30.4.2013, str. 43).

                        31. december 2014 (1)

                        21

                           Sklep Evropske centralne banke ECB/2010/14 z dne 16. septembra 2010 o preverjanju pristnosti in primernosti eurobankovcev ter njihovem ponovnem dajanju v obtok (UL L 267, 9.10.2010, str. 1).

                        31. december 2012

                        Spremenjen s:

                        22

                        Sklepom Evropske centralne banke ECB/2012/19 z dne 7. septembra 2012 (UL L 253, 20.9.2012, str. 19).

                        31. december 2013 (1)

                        23

                           Uredba (EU) št. 1210/2010 Evropskega parlamenta in Sveta z dne 15. decembra 2010 o preverjanju pristnosti eurokovancev in ravnanju z eurokovanci, neprimernimi za obtok (UL L 339, 22.12.2010, str. 1).

                        31. december 2012

                        24

                           Uredba (EU) št. 651/2012 Evropskega parlamenta in Sveta z dne 4. julija 2012 o izdaji eurokovancev (UL L 201, 27.7.2012, str. 135).

                        31. december 2013 (1)

                        25

                           Sklep Evropske centralne banke ECB/2013/10 z dne 19. aprila 2013 o apoenih, specifikacijah, reprodukciji, zamenjavi in jemanju eurobankovcev iz obtoka (UL L 118, 30.4.2013, str. 37).

                        31. december 2014 (1)

                        26

                           Uredba Sveta (EU) št. 729/2014 z dne 24. junija 2014 o apoenih in tehničnih specifikacijah eurokovancev namenjenih obtoku (Prenovitev) (UL L 194, 2.7.2014, str. 1).

                        31. december 2013 (2)

               Oddelek Priloge k Monetarnemu sporazumu v skladu z ad hoc ureditvijo skupnega odbora na zahtevo Svetega sedeža in Vatikanske mestne države o vključitvi zadevnih pravil, ki veljajo za subjekte, ki opravljajo finančne dejavnosti na profesionalni podlagi

                        Ustrezni deli naslednjih pravnih instrumentov

                        Rok za izvajanje

                        27

                           Direktiva Sveta 86/635/EGS z dne 8. decembra 1986 o letnih računovodskih izkazih in konsolidiranih računovodskih izkazih bank in drugih finančnih institucij (UL L 372, 31.12.1986, str. 1).

                        31. december 2016 (2)

                        Spremenjena z:

                        28

                        Direktivo 2001/65/ES Evropskega parlamenta in Sveta z dne 27. septembra 2001 (UL L 283, 27.10.2001, str. 28).

                        29

                        Direktivo 2003/51/ES Evropskega parlamenta in Sveta z dne 18. junija 2003 (UL L 178, 17.7.2003, str. 16).

                        30

                        Direktivo 2006/46/ES Evropskega parlamenta in Sveta z dne 14. junija 2006 (UL L 224, 16.8.2006, str. 1).

                        31

                           Direktiva 2013/36/EU Evropskega parlamenta in Sveta z dne 26. junija 2013 o dostopu do dejavnosti kreditnih institucij in bonitetnem nadzoru kreditnih institucij in investicijskih podjetij, spremembi Direktive 2002/87/ES in razveljavitvi direktiv 2006/48/ES in 2006/49/ES (UL L 176, 27.6.2013, str. 338).

                        31. december 2017 (2)

                        32

                           Uredba (EU) št. 575/2013 Evropskega parlamenta in Sveta z dne 26. junija 2013 o bonitetnih zahtevah za kreditne institucije in investicijska podjetja ter o spremembi Uredbe (EU) št. 648/2012 (UL L 176, 27.6.2013, str. 1).

                        31. december 2017 (2)

                        Spremenjena z:

                        33

                        Delegirano uredbo Komisije (EU) 2015/62 z dne 10. oktobra 2014 o spremembi Uredbe (EU) št. 575/2013 Evropskega parlamenta in Sveta v zvezi s količnikom finančnega vzvoda (UL L 11, 17.1.2015, str. 37).

                        31. december 2017 (3)

                        Dopolnjena z:

                        34

                        Delegirano uredbo Komisije (EU) št. 241/2014 z dne 7. januarja 2014 o dopolnitvi Uredbe (EU) št. 575/2013 Evropskega parlamenta in Sveta v zvezi z regulativnimi tehničnimi standardi glede kapitalskih zahtev za institucije (UL L 74, 14.3.2014, str. 8).

                        31. december 2017 (3)

                        Spremenjena z:

                        35

                        Delegirano uredbo Komisije (EU) 2015/923 z dne 11. marca 2015 o spremembi Delegirane uredbe Komisije (EU) št. 241/2014 o dopolnitvi Uredbe (EU) št. 575/2013 Evropskega parlamenta in Sveta v zvezi z regulativnimi tehničnimi standardi glede kapitalskih zahtev za institucije (UL L 150, 17.6.2015, str. 1).

                        31. december 2017 (3)

                        36

                        Delegirano uredbo Komisije (EU) 2015/61 z dne 10. oktobra 2014 o dopolnitvi Uredbe (EU) št. 575/2013 Evropskega parlamenta in Sveta v zvezi z zahtevo glede likvidnostnega kritja za kreditne institucije (UL L 11, 17.1.2015, str. 1).

                        31. december 2017 (3)

                        Zakonodaja o zbiranju statističnih podatkov

                        37

                           Smernica Evropske centralne banke ECB/2013/24 z dne 25. julija 2013 o zahtevah Evropske centralne banke za statistično poročanje na področju četrtletnih finančnih računov (UL L 2, 7.1.2014, str. 34).

                        31. december 2016 (2)

                        38

                           Uredba (EU) št. 1071/2013 Evropske centralne banke z dne 24. septembra 2013 o bilanci stanja sektorja denarnih finančnih institucij (ECB/2013/33) (UL L 297, 7.11.2013, str. 1).

                        31. december 2016 (2)

                        Spremenjena z:

                        39

                        Uredbo Evropske centralne banke (EU) št. 1375/2014 z dne 10. decembra 2014 o spremembi Uredbe (EU) št. 1071/2013 o bilanci stanja sektorja denarnih finančnih institucij (ECB/2013/33) (ECB/2014/51) (UL L 366, 20.12.2014, str. 77).

                        40

                           Uredba (EU) št. 1072/2013 Evropske centralne banke z dne 24. septembra 2013 o statistiki obrestnih mer, ki jih uporabljajo denarne finančne institucije (ECB/2013/34) (UL L 297, 7.11.2013, str. 51).

                        31. december 2016 (2)

                        Spremenjena z:

                        41

                        Uredbo (EU) št. 756/2014 Evropske centralne banke z dne 8. julija 2014 o spremembi Uredbe (EU) št. 1072/2013 (ECB/2013/34) o statistiki obrestnih mer, ki jih uporabljajo denarne finančne institucije (ECB/2014/30) (UL L 205, 12.7.2014, str. 14).

                        42

                           Smernica Evropske centralne banke ECB/2014/15 z dne 4. aprila 2014 o denarni in finančni statistiki (UL L 340, 26.11.2014, str. 1).

                        31. december 2016 (2)

                        Spremenjena s:

                        43

                        Smernico Evropske centralne banke ECB/2014/43 z dne 6. novembra 2014 o spremembi Smernice ECB/2014/15 o denarni in finančni statistiki (UL L 93, 9.4.2015, str. 82).

         (1)  Ti roki so bili dogovorjeni v skupnem odboru iz leta 2013.

         (2)  Ti roki so bili dogovorjeni v skupnem odboru iz leta 2014.

         (3)  Ti roki so bili dogovorjeni v skupnem odboru iz leta 2015.

         (4)  Direktiva 2005/60/ES je razveljavljena z Direktivo (EU) 2015/849, vendar ostaja v prilogi do roka, določenega za prenos Direktive (EU) 2015/849.

         (5)  Direktiva Komisije 2006/70/ES je razveljavljena z Direktivo (EU) 2015/849, vendar ostaja v prilogi do roka, določenega za prenos Direktive (EU) 2015/849.“


title: 2011/849/SZVP: Sklep Političnega in varnostnega odbora EULEX/2/2011 z dne 16. decembra 2011 o podaljšanju mandata vodje misije Evropske unije za krepitev pravne države na Kosovem (EULEX KOSOVO)

text:
               17.12.2011

               SL

               Uradni list Evropske unije

               L 335/85

         SKLEP POLITIČNEGA IN VARNOSTNEGA ODBORA EULEX/2/2011
   z dne 16. decembra 2011
   o podaljšanju mandata vodje misije Evropske unije za krepitev pravne države na Kosovem (1) (EULEX KOSOVO)
   (2011/849/SZVP)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti tretjega pododstavka člena 38 Pogodbe,
   ob upoštevanju Skupnega ukrepa Sveta 2008/124/SZVP z dne 4. februarja 2008 o misiji Evropske unije za krepitev pravne države na Kosovem (EULEX KOSOVO) (2) in zlasti člena 12(2) Skupnega ukrepa,
   ob upoštevanju naslednjega:

               (1)

               Na podlagi Skupnega ukrepa 2008/124/SZVP je Politični in varnostni odbor (PVO) v skladu s členom 38 Pogodbe pooblaščen za sprejemanje ustreznih odločitev glede političnega nadzora in strateškega vodenja misije Evropske unije za krepitev pravne države na Kosovem (EULEX KOSOVO), vključno z odločitvijo o imenovanju vodje misije.

               (2)

               Svet je 8. junija 2010 sprejel Sklep 2010/322/SZVP (3), s katerim je podaljšal trajanje EULEX KOSOVO do 14. junija 2012.

               (3)

               PVO je na predlog visokega predstavnika Unije za zunanje zadeve in varnostno politiko (VP) s Sklepom 2010/431/SZVP (4) za vodjo misije EULEX KOSOVO od 15. oktobra 2010 imenoval Xavierja BOUTA DE MARNHACA.

               (4)

               PVO je s Sklepom 2011/688/SZVP (5) podaljšal mandat Xavierja BOUTA DE MARNHACA kot vodje misije EULEX KOSOVO do 14. decembra 2011.

               (5)

               VP je 9. decembra 2011 predlagal podaljšanje mandata Xavierja BOUTA DE MARNHACA kot vodje misije EULEX KOSOVO do 14. junija 2012 –

         SPREJEL NASLEDNJI SKLEP:
   Člen 1
   Mandat Xavierja BOUTA DE MARNHACA kot vodje misije EULEX KOSOVO se podaljša do 14. junija 2012.
   Člen 2
   Ta sklep začne veljati na dan sprejetja.
   Uporablja se od 15. decembra 2011.

      V Bruslju, 16. decembra 2011

            Za Politični in varnostni odbor

            Predsednik

         O. SKOOG

      (1)  Na podlagi Resolucije Varnostnega sveta Združenih narodov 1244 (1999).

      (2)  UL L 42, 16.2.2008, str. 92.

      (3)  UL L 145, 11.6.2010, str. 13.

      (4)  UL L 202, 4.8.2010, str. 10.

      (5)  UL L 270, 15.10.2011, str. 32.